**OBRAZLOŽENJE I. IZMJENA I DOPUNA PRORAČUNA GRADA POREČA-PARENZO ZA 2023. GODINU**

**UVOD**

Temeljem članka 45. Zakona o proračunu (“Narodne novine” br. 144/21), članka 53. Statuta Grada Poreča-Parenzo ("Službeni glasnik Grada Poreča-Parenzo", broj 02/13, 10/18 i 2/21) i Proračuna Grada Poreča-Parenzo za 2023. godinu i projekcija za 2024. i 2025. godinu ("Službeni glasnik Grada Poreča-Parenzo", broj 11/2022), predlažu se Prve Izmjene i dopune Proračuna Grada Poreča-Parenzo za 2023. godinu.

Izmjenama i dopunama proračuna mijenja se isključivo plan za tekuću proračunsku godinu, te se u isti ugrađuje rezultat poslovanja prethodne godine, temeljem Odluke o raspodjeli rezultata poslovanja za 2022. godinu ("Službeni glasnik Grada Poreča-Parenzo", broj 07/23).

1. **OPĆI DIO**

Prvim Izmjenama i dopunama Proračuna Grada Poreča-Parenzo za 2023. godinu predlaže se ostvarenje prihoda i primitaka u iznosu od 35.204.414 eura, koji se uvećavaju za višak prihoda utvrđen godišnjim obračunom Proračuna u iznosu od 12.722.756 eura te se u Posebnom dijelu Proračuna kroz programe, aktivnosti, tekuće i kapitalne projekte raspoređuju rashodi u ukupnom iznosu od 47.927.170 eura.

Ovim se Izmjenama i dopunama Proračun uvećava za 4.714.170 eura ili za 11,0% u odnosu na tekući Plan za 2023. godinu.

Osnovno polazište za izradu I. Izmjena i dopuna Proračuna Grada Poreča-Parenzo za 2023. godinu je:

- procjena ostvarenja prihoda do kraja tekuće godine;

- usklađenje tekućih rashoda sa prihodima i procjenom njihova ostvarenja do kraja tekuće godine;

-usklađenje planiranih kapitalnih rashoda sa razinom ugovorenih i izvršenih obveza te sa prihodima od prodaje zemljišta radi uravnoteženja proračuna,

- ugrađivanje viškova i manjkova prihoda i primitaka nad rashodima i izdacima iskazanih u Godišnjem izvještaju o izvršenju proračuna Grada Poreča-Parenzo za 2022. godinu, sukladno Odluci i raspodjeli rezultata za 2022. godinu.

**I.1. PRIHODI**

***I.*** ***1.1. Prihodi poslovanja***


U strukturi prihoda poslovanja, koji se predlažu u iznosu od 30.859.812 eura, najveći udio imaju porezni prihodi (37%), a slijede ih pomoći iz inozemstva i od subjekata opće države (32%) i prihodi od upravnih i administrativnih pristojbi, pristojbi po posebnim propisima i naknade (25%). Prihodi od imovine u prihodima poslovanja imaju udio od 4%, dok prihodi od prodaje proizvoda, roba i usluga te kazne, upravne mjere i ostali prihodi u tekućim prihodima sudjeluju s 2%.

**Grafikon 1.** Struktura poslovnih prihoda

***Porezni prihodi* –**temeljem realizacije do 30. travnja tekuće godine te obavijesti Porezne uprave o planiranom iznosu povrata poreza na dohodak, porezni prihodi se umanjuju za 871.189 eura i predlažu u iznosu od 11.316.722 eura.

Prihodi od gradskih poreza, na kuće za odmor, na javne površine i na potrošnju zadražavaju se na razini tekućeg Plana, jednako kao i prihodi od poreza na promet nekretnina, planirani u visini od 2.460.000 eura.

**Grafikon 2.** Porezni prihodi



***Pomoći iz inozemstva (darovnice) i od subjekata unutar opće države*** *-* predlaže se povećanje za 571.995 eura, odnosno za 6%, te se planiraju u visini od 9.871.933 eura.

Najveće povećanje odnosi se na planirane pomoći iz državnog proračuna gradskim proračunskim korisnicima u visini od 337.677 eura, te od institucija i tijela EU za Grad u iznosu od 169.308 eura. Navedena sredstva odnose se na financiranje EU projekata: SUMATRA, BALKAN SOLAR ROOFS, SEET-Dobra energija i PUNa torba zajedništva.

Također se se za 66.362 eura povećavaju i tekuće pomoći iz državnog proračuna realizirana temeljem Javnog poziva za dodjelu pomoći na ime poticaja za dobrovoljno funkcionalno spajanje jedinica lokalne samouprave kroz obavljanje zajedničkih poslova u Dječjem vrtiću „Radost“.

***Prihodi od imovine* –** usklađuju se s realizacijom i planiraju se na razini tekućeg Plana, u visini od 1.348.129 eura. Čine ih prihodi od financijske imovine planirani u iznosu od 188.320 eura i prihodi od nefinancijske imovine planirani u visini od 1.159.809 eura. Ovu grupu prihoda čine prihodi od naknada za koncesije na pomorskom dobru i za uporabu pomorskog dobra, prihodi od zakupa poljoprivrednog zemljišta u vlasništvu države, zakupa poslovnih prostora i stanova i prihodi od spomeničke rente.

***Prihodi od administrativnih pristojbi i po posebnim propisima*** - prijedlogom se usklađuju s procjenom ostvarenja tijekom tekuće godine i smanjuju za 255.982 eura, odnosno za 3% i planiraju u iznosu od 7.856.338 eura. Upravne i administrativne pristojbe i prihodi po posebnim propisima zadržavaju se na razini tekućeg Plana, dok se prihodi od komunalnih doprinosa i nakanda smanjuju za 196.443 eura ili za 3,5% i predlažu u ukupnom iznosu od 5.354.457 eura.

***Prihodi od prodaje proizvoda i robe te pruženih usluga i prihodi od donacija-*** umanjuju se za 68.375 eura i predlažu u kupnom iznosu od 309.260 eura. Odnose se na vlastite prihode proračunskih korisnika, odnosno prihode od prodaje roba i usluga koji se planiraju u visini od 160.859 eura i na donacije od fizičkih i pravnih osoba za Grad i korisnike koji se do kraja tekuće godine planiraju ostvariti u visini od 148.401 eura. Smanjenje planiranih prihoda od donacija se u najvećem dijelu odnosi na izmjenu načina sufinanciranja rada Hitne medicinske pomoći, obzirom da su se do ove godine sredstva turističkih zajednica uplaćivala u gradski proračun iz kojeg su se usmjeravala za navedenu namjenu.

***Kazne, upravne mjere i ostali prihodi –*** predlažu se u ukupnom iznosu od 157.430 eura i u odnosu na tekući Plan ova grupa prihoda ostaje nepromijenjena.

**Tablica 1.** Opći dio proračuna- Prihodi poslovanja

***I.1.2. Prihodi od prodaje nefinancijske imovine***

I. Izmjenama i dopunama kapitalni prihodi smanjuju se za 467.088 eura i planiraju u visini od 1.917.452 eura.

Prihodi od prodaje materijalne imovine, unutar kojih najznačajniji udio imaju prihodi od prodaje građevinskog zemljišta planiraju se iznosu od 1.828.130 eura, dok se prihodi od prodaje proizvedene dugotrajne imovine zadržavaju na razini tekućeg Plana i planiraju u iznosu od 79.322 eura.

**I.2. RASHODI**

I. Izmjenama i dopunama Proračuna Grada Poreča-Parenzo predlaže se povećanje ukupnih rashoda za 11% odnosno za 4.699.170 eura. Ukupni rashodi planirani su u iznosu od 46.538.870 eura, unutar kojih se poslovni rashodi predlažu u iznosu od 29.133.059 eura, a kapitalni rashodi u iznosu od 17.405.811 eura.

U odnosu na tekući plan poslovni rashodi veći su za 9%, dok su kapitalni rashodi uvećani za 15%.

**Grafikon 3.** Ukupni rashodi

***I.2.1. Rashodi poslovanja***

U strukturi rashoda poslovanja koji se predlažu u iznosu od 29.133.059 eura najveći udio, od 40% imaju rashodi za zaposlene kod proračunskih korisnika i u upravnim tijelima Grada, slijede materijalni rashodi s udjelom od 38% te ostali rashodi koje čine tekuće i kapitalne donacije i kapitalne pomoći s udjelom od 10,6%. Naknade građanima i kućanstvima u tekućim rashodima sudjeluju sa 4,8%, dok pomoći, subvencije i financijski rashodi imaju zajednički udio od 6,5%.

***Rashodi za zaposlene*** se uvećavaju za 458.404 eura, odnosno za 4% i predlažu u iznosu od 11.586.144 eura. Navedeno povećanje rezultat je povećanja planirane mase plaća u četiri osnovne škole koje se osiguravaju u Državnom proračunu, te povećanja planiranih sredstava za plaće u dječjim vrtićima. Unutar navedenog iznosa, sredstva za isplatu plaća povećavaju se za 313.463 eura, ostali rashodi za zaposlene koji obuhvaćaju naknade za bolest i invalidnost, otpremnine, darove i naknade u skaladu s pravilnicima o radu ili sklopljenim kolektivnim ugovorima za 102.636 eura, dok se doprinosi na plaće povećavaju za 42.375 eura.

***Materijalni rashodi*** se prijedlogom povećavaju za 18,8% odnosno za 1.762.231 eura i predlažu u iznosu od 11.123.925 eura.

Povećanje se najvećim dijelom odnosi na rashode za usluge u iznosu od 975.650 eura i rashode za materijal i energiju u iznosu od 640.796 eura. Najznačajnije povećanje odnosi na rashode za održavanje objekata komunalne infrastrukture, održavanje stambeno poslovnih zgrada, zakup licenci te na tekuće investicijsko održavanje zgrade osnovne škole Poreč. Rashodi za usluge obuhvaćaju sredstva planirana za rješavanje pravnih i imovinskih poslova Grada, za održavanje sportskih dvorana i rekreacijskih objekata, arheološko istraživanje Trga Marafor te na sredstva namijenjna uklanjanju otpada odbačenog u okoliš na poljoprivrednim površinama u vlasništvu Republike Hrvatske.

***Financijski rashodi*** se prijedlogom također usklađuju s procjenom ostvarenja, uvećavaju se za 13. 222 eura i predlažu u iznosu od 181.762 eura. Navedena grupa rashoda obuhvaća kamate za primljene kredite, troškove vezane uz usluge platnog prometa i bankarske usluge, negativne tečajne razlike i ostale financijske rashode.

***Subvencije*** se predlažu u visini od 991.200 eura čime se povećavaju za 7% odnosno za 63.538 eura u odnosu na tekući Plan. Subvencije obuhvaćaju kamate koje se subvencioniraju iz Proračuna po programima za realizirane poduzetničke kredite, poticanu stanogradnju, za kupnju prvog stana, sufinanciranje rada poštanih ureda kao i sufinanciranje trgovačkih društava u vlasništvu grada, Poduzetničkog inkubatora Poreč d.o.o. i Parentiuma d.o.o.. Kroz ovu grupu rashoda planira se povećanje sredstava namijenjenih trgovačkim društvima i obrtnicima kroz programe usmjerene poticanju razvoja poduzetništva te se nastavlja sa sufinanciranjem boravka predškolske djece u privatnim vrtićima.

***Pomoći dane u inozemstvo i unutar općeg proračuna*** uvećavaju se za 6% odnosno za 40.607 eura i predlažu u visini od 746.880 eura. Povećanje navedene grupe rashoda omogućuje provedbu projekata PUNa torba zajedništva kroz Program Javnih potreba u obrazovanju, nabavu RTG aparata IDZ-u i nabavu defibrilatora za HMP.

***Naknade građanima i kućanstvima na temelju osiguranja i druge naknade*** predlažu se u visini od 1.408.006 eura, te se usklađuju s potrebama za tekuću proračunsku godinu uz povećanje od 2% odnosno 24.690 eura. Obuhvaćaju naknade građanima u novcu i naravi a odnose se na socijalne naknade, stipendije i školarine, sufinanciranje prijevoza učenika, troškova stanovanja i prehrane te sufinanciranje smještaja i programa Doma za starije i nemoćne osobe.

***Ostali rashodi*** se prijedlogom uvećavaju za 121.047 eura odnosno za 4% i predlažu u visini od 3.095.142 eura. Uvećanje se u najvećem dijelu odnosi na tekuće donacije za programe javnih potreba u sportu i rekreaciji u društvenim djelatnostima za potrebe osnovne djelatnosti Sportske zajednice Grada Poreča-Parenzo, najvećim dijelom za financiranje zajedničkih potreba sportskih klubova kojima se povećao broj članova i aktivnosti uslijed popuštanja mjera vezanih uz pandemiju.

**Tablica 2.** Tekući rashodi

|  |  |  |  |
| --- | --- | --- | --- |
| RASHODI | PLAN ZA 2023. | PROMJENA | NOVI PLAN |
| RASHODI POSLOVANJA | 26.649.320 | 2.483.739 | 29.133.059 |
| RASHODI ZA ZAPOSLENE | 11.127.740 | 458.404 | 11.586.144 |
| MATERIJALNI RASHODI | 9.361.694 | 1.762.231 | 11.123.925 |
| FINANCIJSKI RASHODI | 168.540 | 13.222 | 181.762 |
| SUBVENCIJE | 927.662 | 63.538 | 991.200 |
| POMOĆI | 706.273 | 40.607 | 746.880 |
| NAKNADE GRAĐANIMA | 1.383.316 | 24.690 | 1.408.006 |
| OSTALI RASHODI | 2.974.095 | 121.047 | 3.095.142 |

***I.2.2 . Rashodi za nabavu nefinancijske imovine***

Prijedlogom se kapitalni rashodi povećavaju za 15% odnosno 2.215.431 eura i predlažu u visini od 17.405.811 eura.

Rashodi za nabavu neproizvedene dugotrajne imovine uvećavaju se za 15% odnosno 284.578 eura i obuhvaćaju sredstva za dovršetak konstrukcijsko energetske sanacije objekta DV Radost II i sredstva planirana za rješavanje imovinsko-pravnih poslova vezanih uz izgradnju cesta i javno-prometnih površina. Rashodi za nabavu proizvedene dugotrajne imovine uvećavaju se za 1.485.944 eura odnosno za 13 % i predlažu u iznosu od 13.074.672 eura. Povećanje se u najvećem dijelu odnosi na sredstva planirana za gradnju dječjeg vrtića u Varvarima te sredstva planirana u Programu gradnje komunalne infrastrukture za rekonstrukciju cesta, nogostupa i puteva, infrastrukturu zone Buići Žbandaj, izgradnju prometnice UPU Vergotini, parkirališta u ulici Bruno Valenti i ulici Baldini, za kružno raskrižje Mauro Gioseffi te za izgradnju javne rasvjete. Rashodi za dodatna ulaganja na nefinancijskoj imovini veća su za 444.805 eura, a namijenjena su ulaganju u objekte proračunskih korisnika, DV Radost i OŠ Poreč te za obnovu zgrada u vlasništvu Zavičajnog muzeja Poreč.

**Grafikon 4.** Struktura ukupnih rashoda

**I.3. RASPOLOŽIVA SREDSTVA IZ PRETHODNIH GODINA**

Višak prihoda poslovanja utvrđen Godišnjim izvještajem o izvršenju Proračuna za 2022. godinu raspoređuje se sukladno Odluci o raspodjeli rezultata za 2022. godinu u I. Izmjenama i dopunama Proračuna za 2023. godinu u ukupnom iznosu od 12.722.756 eura, prema izvorima financiranja i za namjene predviđene pojedinim programima i aktivnostima.

**Tablica 3. Preneseni višak iz prethodne godine po izvorima**

|  |  |  |  |
| --- | --- | --- | --- |
| **VRSTA PRIMITAKA/IZDATAKA / IZVOR** | **PLAN ZA 2023.** | **Promjena** | **NOVI PLAN ZA 2023.** |
| **92 Rezultat poslovanja** | **6.791.170** | **5.931.586** | **12.722.756** |
| Izvor 1.4. Opći prihodi i primici | 500.000 | 3.599.004 | 4.099.004 |
| Izvor 1.5. Opći prihodi i primici proračunskih korisnika | 14.130 | -972 | 13.158 |
| Izvor 3.1. Vlastiti prihodi proračunskih korisnika | 0 | 3.728 | 3.728 |
| Izvor 4.1. Prihodi od spomeničke rente | 0 | 55.477 | 55.477 |
| Izvor 4.2. Prihodi od turističke pristojbe | 0 | 15.427 | 15.427 |
| Izvor 4.3. Komunalni doprinosi | 0 | 1.382.354 | 1.382.354 |
| Izvor 4.4. Komunalna naknada | 0 | 490.145 | 490.145 |
| Izvor 4.5. Posebne naknade za izgradnju komunalne infrastrukture | 727.880 | 0 | 727.880 |
| Izvor 4.6. Ostali prihodi za posebne namjene | 135.000 | 374.637 | 509.637 |
| Izvor 4.7. Prihodi od sufinanciranja | 0 | 23.624 | 23.624 |
| Izvor 4.8. Prihodi za posebne namjene proračunskih korisnika | 0 | 14.081 | 14.081 |
| Izvor 4.9. Prihodi od naknade za eksploataciju mineralnih sirovina | 0 | 9.636 | 9.636 |
| Izvor 5.1. Pomoći za minimalni standard decentraliziranih funkcija | 0 | -3.049 | -3.049 |
| Izvor 5.3. Pomoći iz državnog proračuna | 0 | -4.765 | -4.765 |
| Izvor 5.4. Pomoći iz županijskog proračuna | 930 | -12.421 | -11.491 |
| Izvor 5.5. Pomoći iz općinskog proračuna | 0 | -39.570 | -39.570 |
| Izvor 5.6. Pomoći od institucija i tijela EU | 0 | -50.179 | -50.179 |
| Izvor 5.7. Pomoći od izvanproračunskih korisnika | 0 | -62.041 | -62.041 |
| Izvor 5.8. Pomoći od korisnika za prijenose sredstava EU | 63.230 | 28.642 | 91.872 |
| Izvor 6.1. Donacije za proračunske korisnike | 0 | 1.501 | 1.501 |
| Izvor 6.2. Donacije za proračun | 0 | 8.498 | 8.498 |
| Izvor 7.1. Prihodi od prodaje nefinancijske imovine | 5.350.000 | 95.094 | 5.445.094 |
| Izvor 7.4. Prihodi od prodaje nefinancijske imovine prorač.korisnika | 0 | 2.619 | 2.619 |
| Izvor 7.5. Prihodi naknade s naslova osiguranja za PK | 0 | 116 | 116 |

**I.4. RAČUN ZADUŽIVANJA/FINANCIRANJA**

Primici od financijske imovine i zaduživanja smanjuju se za 122.850 eura, čime se usklađuju s Ugovorom o kreditu sklopljenim s HBOR-om dana 14. travnja 2023 godine, namijenjenom financiranju nastavka projekta modernizacije javne rasvjete. Izdaci za financijsku imovinu i otplate zajmova u Računu financiranja usklađuju se s procjenom ostvarenja do konca tekuće godine i planiraju u iznosu od 1.388.300 eura.

1. **POSEBNI DIO**

Rashodi i izdaci proračuna u iznosu od 47.927.170 eura, raspoređuju se po nositeljima, korisnicima, namjenama i izvorima financiranja u Posebnom dijelu proračuna.

**Tablica 4. Rashodi i izdaci po razdjelima/upravnim odjelima te glavama/proračunskim korisnicima**

|  |  |  |  |  |
| --- | --- | --- | --- | --- |
| **UPRAVNI ODJEL / PRORAČUNSKI KORISNIK** | **PLANIRANO** | **PROMJENA** | **NOVI IZNOS** | **PROMJENA** |
| **%** |
| **UPRAVNI ODJEL ZA OPĆU UPRAVU** | **2.551.590** | **375.580** | **2.927.170** | **15** |
| VIJEĆA NACIONALNIH MANJINA | 14.680 | 0 | 14.680 | 0 |
| JAVNA VATROGASNA POSTROJBA | 1.277.610 | 8.197 | 1.285.807 | 1 |
| **UO ZA FINANCIJE** | **1.912.500** | **30.250** | **1.942.750** | **2** |
| **UO ZA DRUŠTVENE DJELATNOSTI** | **9.622.833** | **417.259** | **10.040.092** | **4** |
| DJEČJI VRTIĆ "RADOST" POREČ | 2.694.750 | 414.541 | 3.109.291 | 15 |
| DJEČJI VRTIĆ "PAPERINO" POREČ | 961.400 | 9.639 | 971.039 | 1 |
| OSNOVNA ŠKOLA POREČ | 2.389.750 | 231.708 | 2.621.458 | 10 |
| OSNOVNA ŠKOLA "BERNARDO PARENTIN" | 625.667 | 18.713 | 644.370 | 3 |
| UMJETNIČKA ŠKOLA POREČ | 1.017.222 | 51.421 | 1.068.643 | 5 |
| OSNOVNA ŠKOLA FINIDA POREČ | 1.900.530 | 511.409 | 2.411.939 | 27 |
| PUČKO OTVORENO UČILIŠTE POREČ | 1.105.575 | -51.478 | 1.054.097 | -4 |
| GRADSKA KNJIŽNICA POREČ | 431.912 | 10.027 | 441.939 | 2 |
| ZAVIČAJNI MUZEJ POREŠTINE POREČ | 1.554.851 | 328.262 | 1.883.113 | 21 |
| CENTAR ZA PRUŽANJE USLUGA U ZAJEDNICI ZDRAVI GRAD POREČ | 300.050 | 14.584 | 314.534 | 5 |
| *DOM ZA STARIJE I NEMOĆNE OSOBE* | 637.800 | 35.050 | 672.850 | 5 |
| *SPORTSKA ZAJEDNICA GRADA POREČA* | 1.302.850 | 138.352 | 1.441.202 | 11 |
| **UO ZA GOSPODARSTVO I EU FONDOVE** | **758.510** | **382.110** | **1.140.620** | **50** |
| **UO ZA KOMUNALNI SUSTAV** | **12.077.700** | **1.708.550** | **13.786.250** | **14** |
| **UO ZA PROSTORNO PLANIRANJE I ZAŠTITU OKOLIŠA** | **1.893.280** | **253.398** | **2.146.678** | **13** |
| **UO ZA PROSTORNO UREĐENJE I GRADNJU** | **122.600** | **0** | **122.600** | **0** |
| **UKUPNO RASHODI / IZDACI** | **43.213.000** | **4.714.170** | **47.927.170** | **11** |

Promjene unutar programa i aktivnosti u Posebnom dijelu Proračuna prikazane su u Prijedlogu I. Izmjena i dopuna programa gradnje objekata i uređaja komunalne infrastrukture, programa održavanja komunalne infrastrukture i programa javnih potreba u predškolskom odgoju, obrazovanju, kulturi, sportu i rekreaciji, zaštiti, očuvanju i unapređenju zdravlja, socijalnoj skrbi i ostalim programima u društvenim djelatnostima, te određenim programima unutar upravnih odjela za opću upravu, financije, prostorno planiranje i zaštitu okoliša te gospodarstvo i EU fondove.

U nastavku se obrazlaže Poseban dio proračuna kroz upravna tijela i proračunske korisnike, na način da se opisuju samo izmjenjene aktovnosti, tekući i kapitalni projekti.

**1.UPRAVNI ODJEL ZA OPĆU UPRAVU**

U Upravnom odjelu za opću upravu planirana sredstva povećavaju se za 383.777 eura, odnosno za 15% i predlažu u visini od 4.227.657 eura. U nastavku se obrazlažu isključivo promjene ili novi programi/tekući i kapitalni projekti/aktivnosti.

***GLAVA O1 UPRAVNI ODJEL ZA OPĆU UPRAVU***

|  |  |  |  |
| --- | --- | --- | --- |
| **PROGRAM/PROJEKT/AKTIVNOST** | **PLAN ZA 2023.** | **PROMJENA** | **NOVI PLAN 2023.** |
| **Program:** **Javna uprava i administracija** | **1.528.600,00** | **65.480,00** | **1.594.080,00** |
| Aktivnost: Osnovna djelatnost vezana za protokol | 127.200,00 | 1.480,00 | 128.680,00 |
| Aktivnost: Održavanje zgrada i opreme za redovno korištenje | 373.750,00 | 39.700,00 | 413.450,00 |
| Aktivnost: Održavanje prostorija mjesnih odbora | 18.900,00 | 8.800,00 | 27.700,00 |
| Kapitalni projekt: Nabava opreme za gradsku upravu | 225.950,00 | 15.500,00 | 241.450,00 |
| **Program: Razvoj civilnog društva** | **396.430,00** | **57.000,00** | **453.430,00** |
| Aktivnost: Ostale gradske proslave i manifestacije | 275.000,00 | 57.000,00 | 332.000,00 |
| **Program: Upravljanje imovinom** | **314.500,00** | **253.100,00** | **567.600,00** |
| Aktivnost: Osnovna djelatnost vezana za pravne i imovinske poslove | 85.000,00 | 159.500,00 | 244.500,00 |
| Kapitalni projekt: Izgradnja doma u Kadumima | 66.500,00 | 77.950,00 | 144.450,00 |
| Kapitalni projekt: Izgradnja doma u Mugebi | 0,00 | 10.000,00 | 10.000,00 |
| Kapitalni projekt: Adaptacija i opremanje doma u Dračevcu | 0,00 | 5.650,00 | 5.650,00 |

**PROGRAM: JAVNA UPRAVA I ADMINISTRACIJA**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Osnovna djelatnost vezana za protokol* odnosi se na sredstva za suradnju s medijima s ciljem informiranja građana o aktivnostima i projektima koji se financiraju iz Proračuna te omogućava kontinuirano praćenje rada Gradskog vijeća i Gradonačelnika.

Povećanje sredstava u Aktivnosti *Održavanje zgrada i opreme za redovno korištenje* odnosi se na sredstva za podmirenje materijalnih rashoda za električnu energiju za gradsku upravu.

Povećanje sredstava u Aktivnosti *Održavanje prostorija mjesnih odbora* odnosi se na sredstva za podmirenje materijalnih rashoda za električnu energiju za rad mjesnih odbora na području Grada Poreča-Parenzo.

Povećanje sredstava u Aktivnosti *Nabava opreme za gradsku upravu* odnosi se na sredstva za podmirenje rashoda za nabavku materijalne imovine (uredskog namještaja i sl.) za nesmetani rad upravnih tijela Grada Poreča-Parenzo.

**PROGRAM: RAZVOJ CIVILNOG DRUŠTVA**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Ostale gradske proslave i manifestacije* odnosi se usklađenje planiranih sredstava za doček Nove godine, Advent u Poreču-Parenzo, „Vinistru“, te ostale gradske prigodne, sportske, kulturne i druge manifestacije koje se održavaju tijekom godine s ciljem turističke i kulturne promidžbe Grada, sukladno očekivanom obujmu održavanja istih u tekućoj godini.

**PROGRAM: UPRAVLJANJE IMOVINOM**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Osnovna djelatnost vezana uz pravne i imovinske poslove*odnosi se na usklađenje potrebnih sredstava za podmirenje rashoda za usluge odvjetnika i pravnog savjetovanja potrebnog za rješavanje imovinsko-pravnih poslova vezanih uz vlasništvo i korištenje gradskih nekretnina temeljem pravomoćno okončanih sudskih postupaka, sukladno očekivanom rashodima za iste u tekućoj godini.

Povećanje sredstava u Aktivnosti *Izgradnja doma u Kadumima* odnosi se na usklađenje potrebnih sredstava za dovršetak izgradnje društvenog doma s ciljem podizanja kvalitete društvenog života u naselju Kadumi, iz prihoda od prodaje nefinancijske imovine.

Sredstva za novi Kapitalni projekt *Izgradnja doma u Mugebi* odnose se na sredstva za dodatna ulaganja za nabavku materijalne imovine (namještaja, opreme i sl.) u novoizgrađenom društvenom domu s ciljem podizanja kvalitete društvenog života u naselju Mugeba, iz prihoda prodaje nefinancijske imovine.

Sredstva za novi Kapitalni projekt *Adaptacija i opremanje doma u Dračevcu* odnose se na sredstva za dodatna ulaganja za nabavku materijalne imovine (namještaja, opreme i sl.) u novoplaniranom društvenom domu s ciljem podizanja kvalitete društvenog života u naselju Dračevac, iz prihoda prodaje nefinancijske imovine.

***GLAVA 03 VATROGASNE POSTROJBE***

|  |  |  |  |
| --- | --- | --- | --- |
| **PROGRAM/PROJEKT/AKTIVNOST** | **PLAN ZA 2023.** | **PROMJENA** | **NOVI PLAN 2023.** |
| **Program: Organiziranje i provođenje zaštite i spašavanja** | **1.277.610,00** | **8.197,00** | **1.285.807,00** |
| Aktivnost: Administrativno, stručno i tehničko osoblje | 679.800,00 | -18.441,00 | 661.359,00 |
| Kapitalni projekt: Nabava opreme | 83.218,00 | 5.910,00 | 89.128,00 |
| Kapitalni projekt: Adaptacija i sanacija zgrade i opreme | 13.272,00 | 20.728,00 | 34.000,00 |

**PROGRAM: ORGANIZIRANJE I PROVOĐENJE CIVILNE ZAŠTITE I SPAŠAVANJA**

**OBRAZLOŽENJE AKTIVNOSTI/PROJEKATA:**

Smanjenje sredstava u Aktivnosti *Administrativno, stručno i tehničko osoblje* odnose se na usklađenje planiranih rashoda za vatrogastvo iznad minimalnog standarda, što obuhvaća rashode za djelatnike: plaće, naknade troškova za zaposlene, rashode za materijal i energiju te usluge i ostale nespomenute rashode poslovanja sukladno terminu stupanja na snagu novog Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN br. 46/2023) od 28.04.2023. godine.

Povećanje sredstava u Kapitalnom projektu *Nabava opreme za JVP* odnosi se na usklađenje planiranih rashoda za nabavku kvalitetne osobne i zajedničke zaštitne opreme u funkciji povećanja sigurnosti vatrogasaca, odnosno smanjenja broja povreda i korištenja bolovanja, te povećanja učinkovitosti i brzine dolaska na mjesto intervencije s ciljem umanjenja materijalnih troškova i povećanja sigurnosti stanovništva i gostiju na našem području.

Povećanje sredstava u Kapitalnom projektu *Adaptacija i sanacija zgrade i opreme JVP* odnosi se na osiguranje dodatnih sredstava planiranih za dodatna ulaganja na građevinskom objektu – vatrogasnom domu u Poreču, u svrhu povećanja funkcionalnosti navedene građevine i to ulaganjem u samu građevinu te ulaganjima u opremu ugrađenu unutar objekta odnosno na objektu.

**2. UPRAVNI ODJEL ZA FINANCIJE**

U Upravnom odjelu za financije planirana sredstva povećavaju se za 30.250 eura, odnosno za 2% i predlažu u visini od 1.942.750 eura. U nastavku se obrazlažu isključivo promjene ili novi programi/tekući i kapitalni projekti/aktivnosti.

|  |  |  |  |
| --- | --- | --- | --- |
| **Program/projekt/aktivnost** | **Plan za 2023.** | **Promjena** | **Novi plan 2023.** |
| Program: Javna uprava i administracija | 1.912.500 | 30.250 | 1.942.750 |
| Aktivnost: Upravljanje javnim financijama –otplata zajmova | 1.461.000 | 26.800 | 1.487.800 |
| Aktivnost: Financijski rashodi vezani uz javne financije | 113.900 | 3.450 | 117.350 |

Povećanje planiranih sredstava za Aktivnost: Upravljanje javnim financijama odnosi se na rashode planirane za plaćanje interkalarne kamate po kreditu Ugovorenom s Hrvatskom bankom za obnovu i razvitak za financiranje nastavka projekta Modereznizacija javne rasvjete kroz izvor financiranja-Pomoći, koiji se odnosi na primljenu potporu od HBOR-a s osnove subvencije kamate iz sredstava NPOO.

Aktivnost: Financijski rashodi vezani uz javne financije uvećavaju se radi usklađenja s potrebama Grada vezanih uz nabavku certifikata potrebnih za uvođenje novih digitalnih usluga.

**3. UPRAVNI ODJEL ZA DRUŠTVENE DJELATNOSTI**

U Upravnom odjelu za društvene djelatnosti planirana sredstva povećavaju se za 1.956.085 eura, odnosno za 9% i predlažu u visini od 24.560.615 eura. U nastavku se obrazlažu isključivo promjene ili novi programi/tekući i kapitalni projekti/aktivnosti.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Razvoj civilnog društva** | **166.100** | **- 8.750** | **157.350** |
| Aktivnost: Prosinačke svečanosti („Porečka bajka“) | 36.380 | 2.000 | 38.380 |
| Aktivnost: Ljetni kamp za djecu | 6.650 | 3.000 | 9.650 |
| Aktivnost: Klub za mlade | 16.200 | 6.150 | 22.350 |
| Tekući projekt**:** Projekt „Mordele“ u Klubu za mlade | 19.900 | - 19.900 | 0 |

I. Izmjenama i dopunama Proračuna Grada Poreča-Parenzo za 2023. godinu u programu Razvoj civilnog društva izvršeno je usklađivanje s realizacijom i planiranim rashodima do kraja godine.

Povećavaju se sredstva za:

- aktivnost *Prosinačke svečanosti (Porečka bajka)* za 5,50%. Sredstva se planiraju za prigodnu dekoraciju Istarske sabornice prilikom podjele paketa Djeda Mraza djeci povodom božićnih i novogodišnjih praznika,

- aktivnost *Ljetni kamp za djecu* za 45,11%. Sredstva su planirana za plaćanje naknada asistentima i rehabilitatorima za djecu s teškoćama u razvoju za vrijeme boravka djece u Ljetnom kampu,

- aktivnost *Klub za mlade* za 37,96%. Povećavaju se sredstva planirana za plaćanje naknade voditelju Kluba (2.650 eura), za rashode za materijal koji je potrebno nabavljalti za realizaciju aktivnosti u Klubu (1.500 eura), te za troškove čišćenja Kluba (za 2.000 eura),

Smanjuju se sredstva za tekući projekt *Projekt „Mordele“ u Klubu za mlade* u cijelom iznosu, jer projekt nije podržan. Naime, Udruga Mordele i Grad Poreč su prijavili ovaj projekt na natječaj Središnjeg držanog ureda za demografiju i mlade za financiranje potpora za prijavu projekata usmjerenih mladima, te smo dobili odgovor da isti nije podržan. Sredstva su bila zatražena za sljedeće rashode: plaću voditelja Kluba za mlade Poreč, naknadu za evaluaciju i superviziju projekta, računovodstvene poslove, nabavu opreme (razglas, video kamere, računalo), materijal za aktivnosti, majice za aktivnosti te režijske troškove, ukupno 19.900 eura.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u predškolskom odgoju** | **3.719.430** | **225.170** | **3.944.600** |
| Aktivnost: Sufinanciranje obrta za čuvanje djece | 0 | 9.300 | 9.300 |
| Kapitalni projekt: Opremanje predškolske ustanove | 0 | 11.250 | 11.250 |
| Kapitalni projekt: Izgradnja dječjeg vrtića u Varvarima | 730.000 | 570 | 730.570 |
| Kapitalni projekt: Konstrukcijsko energetska sanacija objekta DV Radost II | 158.500 | 199.300 | 357.800 |
| Kapitalni projekt: Dogradnja i rekonstrukcija terase objekta MO Baderna za javne potrebe (polivalentna prostorija) | 132.800 | 4.750 | 137.550 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u predškolskom odgoju planira se:

- nova aktivnost *Sufinanciranje obrta za čuvanje djece*. Sredstva su planirana za sufinanciranje boravka 10-ak djece u obrtu za čuvanje djece „Kod tete čuvalice“ za razdoblje od 1.6. do 31.12.2023. godine, udio u sufinanciranju po djetetu mjesečno iznosi 132,72 eura,

- za kapitalni projekt *Opremanje predškolske ustanove* planirana su sredstva u iznosu od 11.250,00 eura. Radi se o sredstvima planiranim za nabavu i ugradnju gumenih podloga ispod novih igrala na igralištima u dvorištu vrtića Radost II,

- za kapitalni projekt *Izgradnja dječjeg vrtića u Varvarima* sredstva se povećavaju za 0,08%, a odnose se na izradu geodetske podloge, potrebne za izradu projektne dokumentacije za izgradnju vrtića (idejnog, glavnog i izvedbenog projekta),

- za kapitalni projekt *Konstrukcijsko energetska sanacija objekta DV Radost II* sredstva se povećavaju za 125,74%. Povećana sredstva planirana su za nabavu i ugradnju nove stolarije (prozora i vrata), te za nabavu i ugradnju novih roleta,

- za kapitalni projekt *Dogradnja i rekonstrukcija terase objekta MO Baderna* za javne potrebe (polivalentna dvorana)sredstva se povećavaju za 3,58%. Povećana sredstva planiraju se za izradu geodetske dokumentacije potrebne za izradu projektne dokumentacije dogradnje i rekonstrukcije terase (za izradu geodetskog snimka, ucrtavanja zgrade i izradu dokumentacije potrebne za izradu glavnog projekta).

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u obrazovanju** | **998.863** | **212.617** | **1.211.480** |
| Aktivnost: Učeničke stipendije | 6.700 | 1.400 | 8.100 |
| Aktivnost: Šire javne potrebe u obrazovanju | 14.900 | 7.400 | 22.300 |
| Aktivnost: Prijevoz učenika osnovnih škola | 211.050 | 42.210 | 253.260 |
| Kapitalni projekt: Rekonstrukcija PŠ Žbandaj | 6.700 | 24.300 | 31.000 |
| Tekući projekt: Pomoćnici u nastavi – PUNa torba zajedništva | 178.443 | 137.307 | 315.750 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u obrazovanju, radi usklađivanja s realizacijom i planiranim rashodima do kraja godine, povećavaju se sredstva za:

- aktivnost *Učeničke stipendije* za 20,90%,

- aktivnost *Šire javne potrebe u obrazovanju* za 49,66% (za 7.400,00 eura, od čega se iznos od 2.400,00 eura odnosi na troškove postavljanja dozatora za higijenske uloške u osnovnim školama, a 5.000,00 eura za promociju upisa učenika u prve razrede porečkih srednjih škola),

- aktivnost *Prijevoz učenika osnovnih škola* za 20,00%, zbog najave poskupljenja prijevoza uslijed poskupljenja goriva,

- kapitalni projekt *Rekonstrukcija PŠ Žbandaj* za 362,69%. Više planirana sredstva odnose se na sredstva planirana za izradu potrebne projektne dokumentacije natkrivanja atrija škole (11.000,00 eura) i izvođenje radova (20.000,00 eura),

- tekući projekt *Pomoćnici u nastavi PUN-a torba zajedništva* za 76,95%. Sredstva su planirana za realizaciju projekta za cijelu kalendarsku godinu, odnosno za plaće i ostala materijalna prava pomoćnika u nastavi za 21 učenika do kraja ove školske godine i za školsku godinu 2023./2024. za razdoblje od rujna do prosinca 2023. godine.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u kulturi** | **202.820** | **- 32.870** | **169.950** |
| Tekući projekt: EU projekt: NA ISTOJ STRAN(ICI) | 20.470 | - 4.670 | 15.800 |
| Tekući projekt: Centar za posjetitelje La mula de Parenzo | 35.000 | -28.200 | 6.800 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u kulturi, radi usklađivanja s realizacijom i potrebama, smanjuju se sredstva za:

- tekući projekt *EU projekt: Na istoj strani(ci)* za 22,81%, radi usklađivanja s realizacijom i potrebama,

- tekući projekt *Centar za posjetitelje „La mula de Parenzo“* za 80,57%, radi preuzimanja upravljanja Centrom od strane Zavičajnog muzeja Poreštine.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u zaštiti, očuvanju i unapređenju zdravlja** | **332.470** | **- 111.800** | **220.670** |
| Aktivnost: Sufinanciranje programa u zdravstvenim ustanovama | 217.650 | -148.450 | 69.200 |
| Kapitalni projekt: Sufinanciranje kreditne obveze za adaptaciju i opremanje Specijalne bolnice „Martin Horvat“ Rovinj | 0 | 1.150 | 1.150 |
| Kapitani projekt: Nabava defibrilatora za HMS u Poreču | 0 | 24.300 | 24.300 |
| Kapitani projekt: Nabava RTG aparata za panoramski snimak zuba za IDZ, Ispostava Poreč | 0 | 24.200 | 24.200 |
| Tekući projekt: Mamografski pregledi žena iznad 40 godina | 16.500 | -16.500 | 0 |
| Tekući projekt: Projekt „Hoditi i zdravi biti“ | 4.650 | 3.500 | 8.150 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u zaštiti, očuvanju i unapređenju zdravlja, radi usklađivanja s realizacijom i potrebama, smanjuju se sredstva za:

- aktivnost *Sufinanciranje programa u zdravstvenim ustanovama* za 68,21%. Vrši se preraspodjela sredstava unutar planiranih aktivnosti, te se smanjuju sredstva planirana za sufinanciranje Hitne medicinske pomoći za 73,29% (ukupno za 152.950,00 eura, sa 208.700,00 na 55.750,00 eura). Unutar ove aktivnosti povećavaju se sredstva za najam stana za liječnike za 90,91% (za 4.500,00 eura, sa 4.950,00 na 9.450,00 eura), a planirana su za plaćanje najma stana za ginekologa koji će raditi u Domu zdravlja u Poreču, te za

- tekući projekt *Mamografski pregledi žena iznad 40 godina*za cijeli iznos, jer se projekt neće realizirati, te

povećavaju za tekući projekt *„Hoditi i zdravi biti“* za 75,27%, zbog povećanih troškova realizacije projekta.

Planiraju se nova sredstva za kapitalne projekte: *Sufinanciranje kreditne obveze za adaptaciju i opremanje Specijalne bolnice "Martin Horvat" Rovinj,* *Nabava defibrilatora za HMS u Poreču* i *Nabava RTG aparata za panoramski snimak zuba za IDZ, Ispostava Poreč,* ukupno 49.650,00 eura.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u sportu i rekreaciji** | **2.359.280** | **105.352** | **2.464.632** |
| Aktivnost: Osnovna djelatnost Sportske zajednice Grada Poreča | 1.302.850 | 138.352 | 1.441.202 |
| Aktivnost: Održavanje sportskih dvorana i rekreacijskih objekata | 170.000 | 233.000 | 403.000 |
| Kapitani projekt: Izgradnja nogometnog igrališa s pravom travom na Nogometnom kampusu | 266.000 | -266.000 | 0 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u sportu i rekreaciji povećavaju se sredstva za:

- aktivnost *Osnovna djelatnost Sportske zajednice Grada Poreča* za 10,62% i to za:

- stručne službe za organizaciju rekreacije i sportskih aktivnosti za 14,18%, zbog

izjednačavanja koeficijenta za izračun plaća s Gradom Porečom, sukladno aktima Sportske zajednice,

- zajedničke potrebe sportskih klubova za 21,99%. Uslijed popuštanja mjera povodom pandemije Covid-19 povećala se aktivnost klubova, neki klubovi povećali su broj članova, te klubovi imaju već rashode,

- održavanje sportskih objekata za 16,53%, zbog povećanih rashoda održavanja, te za

- redovno održavanje sportske dvorane Žatika za 13,89%, također zbog povećanih rashoda održavanja,

- za aktivnost *Održavanje sportskih dvorana i rekreacijskih objekata* za 137,06%. Sredstva su planirana za izvođenje radova na uređenju vanjskih igrališta Sportsko rekreativnog centra „Veli Jože“. Planira se izvesti sljedeće radove: asfaltirati 2 rukometna i 2 košarkaška igrališta, staviti gumenu podlogu na ista igrališta, urediti rasvjetu, sanirati žičanu ogradu, urediti sanitarni čvor. U ovoj aktivnosti planirana su i sredstva u iznosu 5.000 eura za izradu projektne dokumentacije za rekonstrukciju boćališta u Novom Naselju.

Za kapitalni projekt *Izgradnja nogometnog igrališta na Nogometnom kampusu* sredstva se smanjuju u cijelom iznosu.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u socijalnoj skrbi** | **1.524.400** | **27.540** | **1.551.940** |
| Aktivnost: Dom za starije i nemoćne osobe –Gerontološki centar | 637.800 | 35.050 | 672.850 |
| Aktivnost: Jednokratne naknade | 31.900 | 3.000 | 34.900 |
| Aktivnost: Naknade za podmirenje troškova stanovanja u naravi | 8.900 | 4.000 | 12.900 |
| Aktivnost: Naknade za plaćanje pogrebnih troškova | 950 | 550 | 1.500 |
| Aktivnost: Ostale naknade iz socijalnog programa u naravi | 10.900 | 500 | 11.400 |
| Aktivnost: Humanitarna djelatnost Crvenog križa | 100.000 | -14.200 | 85.800 |
| Aktivnost: Prehrana djece u osnovnim školama u riziku od siromaštva | 10.250 | -10.250 | 0 |
| Aktivnost: Ostale potrebe u socijalnoj srbi | 6.700 | 3.850 | 10.550 |
| Aktivnost: Polica životnog osiguranja za štićenike domova za nezbrinutu djecu | 0 | 3.000 | 3.000 |
| Aktivnost: Prekvalifikacija teže zapošljivih zanimanja za lakše zapošljiva | 0 | 4.700 | 4.700 |
| Tekući projekt: Prehrana djece u OŠ – Zaklada „Hrvatska za djecu“ | 2.660 | -2.660 | 0 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u socijalnoj skrbi usklađuju se rashodi s realizacijom i potrebama.

Povećavaju se sredstva za sljedeće aktivnosti:

*- Dom za starije i nemoćne osobe Poreč.* Sredstva se povećavaju za 5,50%, a planirana su za zadržavanje postojećeg standarda usluga. Sredstva su planirana za obnavljanje osnovnih sredstava i opreme koja se uslijed 15-godišnje upotrebe ubrzano kvari, te su tijekom 2022. značajnija sredstva, zbog kvarova i popravaka, uložena u lift, perilicu bijelog i perilicu crnog suđa, sušilicu rublja, kompresor za rashladne komore i ostale manje uređaje. Kako je navedena oprema dotrajala, predlažu nabavku elektroničkih komponenti za dizalo, nabavku perilica posuđa i 23 medicinska kreveta, jer su postojeći medicinski kreveti većih dimenzija od širine sobnih vrata, te evakuacija nepokretnih korisnika, zajedno s krevetima, u slučaju potrebe ne bi bila moguća. Zato predlažu nabaviti nove krevete nestandardnih manjih dimenzija, a postojeći bi se koristili za potrebe Posudionice ortopedskih pomagala, za čime također postoji potreba.

- *Jednokratne naknade* za 9,40%. Povećanje se odnosi na financiranje boravka 10-ero djece iz obitelji u socijalnoj potrebi u Ljetnom kampu, financiranje naknada asistentima i rehabilitatorima za boravak djece s teškoćaa u razvoju iz obitelji u socijalnoj potrebi u Ljetnom kampu te za ostale jednokratne pomoći,

- *Naknade za podmirenje troškova stanovanja* za 44,94%, sredstva su planirana za sufinanciranje troškova odvoza smeća za 100-ak kućanstava,

- *Naknade za plaćanje pogrebnih troškova* za 57,89%, usklađivanje s realizacijom i potrebama,

*- Ostale naknade iz socijalnog programa u naravi* za 4,59%. Povećanje se odnosi na povećanje vrijednosti paketa u programu "Socijalna košarica" koji se realizira u suradnji s Gradskim društvom Crvenog križa Poreč. Radi porasta troškova života povećala se i cijena paketa od početka godine za cca 8 eura, tako da bi sada iznosila 50,00 eura po korisniku, planirano je 9.000,00 eura za 15 korisnika,

- *Ostale potrebe u socijalnoj skrbi* za 57,46%. Sredstva su planirana za pokriće troškova prijevoza pokojnog učenika maturanta SŠ M. Balote iz Češke u Hrvatsku (3.600,00 eura), te za pokriće troškova tiskanja letaka za obilježavanje Dana oboljelih od autizma (250,00 eura).

Smanjuju se sredstva za:

- aktivnost *Gradsko društvo Crvenog križa Poreč* za 14,20%, radi usklađivanja s obvezama u financiranju sukladno propisima,

- aktivnost *Prehrana djece u osnovnim školama u riziku od siromaštva* za 100%, jer se prehrana učenika od 2. polugodišta financira iz državnog proračuna,

- tekući projekt *Prehrana djece u OŠ – Zaklada „Hrvatska za djecu“* za 100%, jer se ove godine projekt nije realizirao s obzirom da se prehrana učenika financira iz državnog proračuna.

Planiraju se nova sredstva za:

*-* aktivnost *Polica životnog osiguranja za štićenike domova za nezbrinutu djecu.* U suradnji s Domom za nezbrinutu djecu "Ruža Petrović" osiguravajuća kuća Adriatic realizira projekt kojim putem police životnog osiguranja pomažu i zbrinjavaju štićenike za početak samostalnog života nakon završetka školovanja. Prema dostupnim informacijma postoji jedno dijete s područja Poreča kojemu je ovakva pomoć potrebna,

*-* aktivnost *Prekvalifikacija teže zapošljivih zanimanja za lakše zapošljiva.* Sredstva su planirana za prekvalifikaciju 6 osoba iz teže zapošljivih zanimanja u lakše zapošljiva zanimanja (njegovateljice i dr.).

**VRTIĆI**

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u predškolskom odgoju** |  |  |  |
| **Dječji vrtić „Radost“ Poreč** | **2.694.750** | **414.541** | **3.109.291** |
| Aktivnost: Odgojno i administrativno tehničko osoblje | 2.352.118 | 151.102 | 2.503.220 |
| Aktivnost: Sportski program | 1.593 | 1.622 | 3.215 |
| Aktivnost: Program djece s teškoćama | 90.578 | 2.682 | 93.260 |
| Kapitani projekt: Opremanje predškolske ustanove | 136.038 | 59.235 | 195.273 |
| Kapitani projekt: Adaptacija i sanacija ustanove | 93.000 | 199.900 | 292.900 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u predškolskom odgoju, Dječji vrtić „Radost“ Poreč, usklađuju se rashodi s realizacijom i potrebama, te se sredstva povećavaju, u masi za 15,38%. Ustanova je izvršila usklađivanje prihoda i rashoda, sukladno realizaciji i potrebama do kraja godine (podaci se daju na nivou cijele ustanove s obzirom da ustanova ima u svom sastavu i područne vrtiće u Općini Kaštelir-Labinci, Vižinada i Sv. Lovreč, koje financiraju poslovanje Vrtića na svom području).

Povećavaju se sredstva za:

- aktivnost *Odgojno i administrativno tehničko osoblje* za 6,42 %. Unutar ove aktivnosti došlo je do značajnog povećanja rashoda i izdataka za zaposlene što je rezultat potpisivanja novog Kolektivnog ugovora koji se počeo primjenjivati od 1.1.2023. godine, zahvaljujući čemu je došlo do povećanja plaća i ostalih materijalnih prava radnika (otpremnine, jubilarne nagrade, naknade za topli obrok). Povećani su rashodi za ostale naknade troškova zaposlenima, što se odnosi na upotrebu privatnih automobila u službene svrhe zbog organizacije rada dječjeg vrtića Radost II u objektu Valamar Riviera u Špadićima za vrijeme trajanja radova na rekonstrukciji objekta Radost II (djelatnice stručnog tima koriste za rad svoja vozila). U Područnom vrtiću u Žbandaju odobreno je zapošljavanje jedne pomoćne kuharice, te će se u ovom vrtiću pripremati obroci za Vrtić u Baderni, a po potrebi i za Vrtić u Sv. Lovreču. Planirana su sredstva za nova zapošljavanja u Vrtiću Pinija u Špadićima, koji će započeti s radom početkom nove pedagoške godine za 6 skupina djece,

- aktivnost *Sportski program,* koji se realizira u Vrtićima u Poreču, za 101,82%, radi podmirenja naknade voditeljici programa,

- aktivnost *Program djece s teškoćama u razvoju*, koji serealizira u Vrtićima u Poreču, Vižinadi i Sv. Lovreču. Sredstva se povećavaju u masi za 2,96%, a povećavaju se u Vrtiću u Vižinadi za 10,82% i u Vrtiću u Sv. Lovreču za 4,31%. Povećavaju se rashodi i izdaci za zaposlene, što je rezultat potpisivanja novog Kolektivnog ugovora,

- kapitalni projekt *Opremanje predškolske ustanove,* koji jeplaniran u svim vrtićima u sastavu ove ustanove, sredstva se povećavaju u masi za 43,54% ili za 59.235,00 eura. Najveći iznos od navedenog iznosa (43.650,00 eura) planira se za opremanje novom opremom 6 skupina u Vrtiću Pinija, povećavaju se sredstva za opremanje Vrtić Radost I i II u Poreču za 15,25% ili za 10.935,00 eura (planiraju se dodatna sredstva za nabavu nedostajuće potrebne opreme za Radost II i za nabavu novog vozila). Povećavaju se sredstva i za Vrtić u Sv. Lovreču za 83,41% ili za 930,00 eura, te za Vrtić u Žbandaju za 12,35% ili 3.720,00 eura, sredstva su planirana za nabavu klima uređaja,

- kapitalni projekt *Adaptacija i sanacija ustanove* za 214,95%. Sredstva su planirana za izvođenje radova na adaptaciji i sanaciji objekta Radost II. Sredstvima iz gradskog proračuna uređeno je potkrovlje za još jednu skupinu djece vrtićke dobi, izvršena je sanacija svih sanitarnih čvorova, sanacija vlage u blagovaonici, skladištu hrane i garderobi kuharica, postavljen je laminat u dječjim sobama, garderobama i na hodniku na ulazu u zgradu, oličeni su zidovi svih prostorija, postavljene su nove keramičke pločice na terasi na I. katu, sanirane su vanjske kamene stepenice i kamene ograde u dvorištu, sanirana su postojeća igrala i nabavljena nova igrala u dvorištu, oličena je metalna ograda u dvorištu, uređen je okoliš.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u predškolskom odgoju** |  |  |  |
| **Dječji vrtić „Paperino“ Poreč** | **961.400** | **9.639** | **971.039** |
| Aktivnost: Odgojno i administrativno tehničko osoblje | 908.032 | 7.172 | 915.204 |
| Aktivnost: Program predškole | 0 | 259 | 259 |
| Aktivnost: Program za djecu nacionalnih manjina | 9.157 | 1.679 | 10.836 |
| Aktivnost: Zavičajna nastava | 664 | 529 | 1.193 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u predškolskom odgoju, Dječji vrtić „Paperino“ Poreč, usklađuju se rashodi s realizacijom i potrebama, te se sredstva povećavaju, u masi za 1,00%. Ustanova je izvršila usklađivanje prihoda i rashoda sukladno realizaciji i potrebama do kraja godine (podaci se daju na nivou cijele ustanove s obzirom da ustanova ima u svom sastavu područni vrtić u Taru kojeg u dijelu financira i Općina Tar-Vabriga).

Povećavaju se sredstva za:

- aktivnost *Odgojno i administrativno tehničko osoblje* za 0,79 %. Povećana sredstva planirana su za moguću isplatu plaće (odštete) po sudskoj presudi u sudskom procesu koji je u tijeku,

- aktivnost *Program za djecu nacionalnih manjina* za 18,34%, donos viška sredstava iz 2022. godine, izvor financiranja su pomoći iz državnog proračuna,

- aktivnost *Zavičajna nastava* za79,67%, donos viška sredstava iz 2022. godine, izvor financiranja su pomoći iz županijskog proračuna.

Za aktivnost *Program predškole* planiraju se nova sredstva u iznosu od 259,00 eura.

**OSNOVNE ŠKOLE**

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u obrazovanju** |  |  |  |
| **Osnova škola Poreč** | **2.389.750** | **231.708** | **2.621.458** |
| Aktivnost: Odgojno, administrativno i tehničko osoblje | 1.598.651 | 415 | 1.599.066 |
| Aktivnost: Produženi boravak | 199.238 | 15.580 | 214.818 |
| Aktivnost: Rad s nadarenim učenicima | 1.812 | 1.500 | 3.312 |
| Aktivnost: Izborni i dodatni programi | 3.319 | 657 | 3.976 |
| Aktivnost: Program izvannastavne aktivnosti | 1.526 | 2.300 | 3.826 |
| Aktivnost: Sufinanciranje učenika za prehranu, izlete i druge programe | 77.166 | 39.809 | 116.975 |
| Aktivnost: Permanentno (interno) usavršavanje učitelja | 3.185 | 3.000 | 6.185 |
| Aktivnost: Stručna županijska vijeća | 0 | 260 | 260 |
| Aktivnost: Područna škola Žbandaj-tehničko osoblje | 19.882 | 800 | 20.682 |
| Kapitalni projekt: Nabava opreme - minimalni standard | 30.998 | 928 | 31.926 |
| Kapitalni projekt: Adaptacija i sanacija ustanova u OŠ iznad minimalnog standarda | 150.000 | 115.000 | 265.000 |
| Tekući projekt: Prehrana djece u OŠ –Zaklada „Hrvatska za djecu“ | 2.336 | -2.336 | 0 |
| Tekući projekt: Pomoćnici u nastavi – projekt „PUN-a torba zajedništva“ | 50.505 | 53.795 | 104.300 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u obrazovanju, Osnovna škola Poreč, usklađuju se rashodi s realizacijom i potrebama, te se sredstva povećavaju, u masi za 9,70%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- aktivnost *Odgojnoobrazovno, administrativno i tehničko osoblje (decentralizirane funkcije)* za 0,41%, radi usklađivanja planiranih iznosa s iznosima određenim Odlukom Vlade RH i Grada Poreča o kriterijima, mjerilima i načinu financiranja decentraliziranih funkcija osnovnog školstva u 2023. godini,

- aktivnost *Produženi boravak* za 7,82 %, zbog povećavanja plaća učiteljica uslijed povećane osnovice za obračun plaća i otvaranja još jednog odjela u Područnoj školi Žbandaj od mjeseca svibnja pa do kraja nastavne godine,

*-* aktivnost *Rad s nadarenim učenicima* za 82,78%

- aktivnost *Izborni i dodatni programi* za 19,80%,

- aktivnost *Program izvannastavne aktivnosti* za 150,72%,

- aktivnost *Sufinanciranje učenika za prehranu, izlete i druge programe* za 51,59%, odnosi se na rashode za prehranu učenika koja se od početka 2. polugodišta ove školske godine financira iz Državnog proračuna, dio sredstava odnosi se na nabavu sitnog inventara u kuhinji,

- aktivnost *Permanentno usavršavanje učitelja* za 91,19%

- aktivnost *Područnu školu Žbandaj-tehničko osoblje* za 4,02%

- kapitalni projekt *Nabava opreme-minimalni standard* za 2,99%, radi usklađivanja planiranih iznosa s iznosima određenim Odlukom Vlade RH i Grada Poreča o kriterijima, mjerilima i načinu financiranja decentraliziranih funkcija osnovnog školstva u 2023. godini,

- kapitalni projekt *Adaptacija i sanacija ustanove iznad minimalnog standarda* za 76,67%, odnosi se na rashode za nabavu, montažu i dokumentaciju potrebnu za puštanje u pogon dva nova kotla za centralno grijanje i

*-* tekući projekt *Pomoćnici u nastavi PUN-a torba zajedništva* za 106,51%, odnosi se na povećanje satnice asistentima od 1. siječnja 2023. godine i za plaćanje naknade asistentu koji zamijenjuje asistenta koji je na dužem bolovanju.

Smanjuju se sredstva za tekući projekt *Prehrana djece u OŠ-„Zaklada Hrvatska za djecu“* u cijelom iznosu, jer se od početka 2. polugodišta prehrana učenika financira iz Državnog proračuna.

Planiraju se nova sredstva za aktivnost *Stručna županijska vijeća* u iznosu od 260,00 eura.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u obrazovanju** |  |  |  |
| **Talijanska osnovna škola „Bernardo Parentin“** | **625.657** | **18.713** | **644.370** |
| Aktivnost: Odgojno, administrativno i tehničko osoblje | 429.713 | 683 | 430.396 |
| Aktivnost: Izborni i dodatni programi | 2.768 | 261 | 3.029 |
| Aktivnost: Sufinanciranje učenika za prehranu, izlete i druge programe | 25.512 | 19.490 | 45.002 |
| Kapitalni projekt: Adaptacija i sanacija ustanova u OŠ – minimalni standard | 930 | 127 | 1.057 |
| Kapitalni projekt: Nabava opreme za škole iznad minimalnog standarda | 17.685 | -1.327 | 16.358 |
| Tekući projekt: Prehrana djece u OŠ–Zaklada „Hrvatska za djecu“ | 521 | -521 | 0 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u obrazovanju, Talijanska osnovna škola „Bernardo Parentin“, usklađuju se rashodi s realizacijom i potrebama, te se sredstva povećavaju, u masi za 2,99%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- aktivnost *Odgojnoobrazovno, administrativno i tehničko osoblje (decentarlizirane funkcije)* za 4,39%, radi usklađivanja planiranih iznosa s iznosima određenim Odlukom Vlade RH i Grada Poreča o kriterijima, mjerilima i načinu financiranja decentraliziranih funkcija osnovnog školstva u 2023. godini,

- aktivnost *Izborni i dodatni programi* za 9,43% i

- aktivnost *Sufinanciranje učenika za prehranu, izlete i druge programe* za 76,40%, odnosi se na rashode za prehranu učenika koja se od početka 2. polugodišta oce školske godine financira iz Državnog proračuna,

- kapitalni projekt *Adaptacija i sanacija ustanove* za 13,66%, radi usklađivanja planiranih iznosa s iznosima određenim Odlukom Vlade RH i Grada Poreča o kriterijima, mjerilima i načinu financiranja decentraliziranih funkcija osnovnog školstva u 2023. godini.

Smanjuju se sredstva za:

- kapitalni projekt *Nabava opreme iznad minimalnog standarda* za 7,50% i

- tekući projekt *Prehrana djece u OŠ-„Zaklada Hrvatska za djecu“* u cijelom iznosu, jer se od početka 2. polugodišta prehrana učenika financira iz Državnog proračuna.

|  |  |  |  |  |  |
| --- | --- | --- | --- | --- | --- |
| **Program/projekt/aktivnost** | **Proračun 2023.** | | **Promjena** | | **Novi plan 2023.** |
| **Program: Javne potrebe u obrazovanju** |  | |  | |  |
| **Umjetnička škola Poreč** | **1.017.222** | | **51.421** | | **1.068.643** |
| Aktivnost: Odgojno, administrativno i tehničko osoblje | | 836.644 | | 12.186 | 848.830 |
| Aktivnost: Redovni programi Umjetničke škole | | 148.925 | | 4.631 | 153.556 |
| Kapitalni projekt: Nabava opreme – minimalni standard | | 24.187 | | 81 | 24.268 |
| Kapitalni projekt: Nabava opreme iznad minimalnog standarda | | 7.466 | | 34.523 | 41.989 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u obrazovanju, Umjetnička škola Poreč, usklađuju se rashodi s realizacijom i potrebama, te se sredstva povećavaju, u masi za 5,06%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- aktivnost *Odgojnoobrazovno, administrativno i tehničko osoblje* za 1,46%. Radi usklađivanja planiranih iznosa s iznosima određenim Odlukom Vlade RH i Grada Poreča o kriterijima, mjerilima i načinu financiranja decentraliziranih funkcija osnovnog školstva u 2023. godini sredstva se povećavaju za 0,55%, te dodatno za 1,52%, jer su u ovoj aktivnosti planirana i sredstva za plaće i ostala materijalna prava radnika koja se financiraju iz proračuna Ministarstva znanosti i obrazovanja, te se povećavaju radi usklađivanja s propisima kojima se uređuju plaće u javnim službama i nastalih promjena vezanih za tehničko osoblje,

- aktivnost *Redovni programi škole* za 3,11%,

*-* kapitalni projekt *Nabava opreme-minimalni standard* za 0,33% i za

- kapitalni projekt *Nabava opreme iznad minimalnog standarda* za 462,40%. Sredstva su planirana za nabavu opreme i instrumenata koji su uništeni u požaru, izvor financiranja su proračuni Općina Vrsar i Funtana, a planirana su i sredstva za refundaciju štete od osiguranja.

|  |  |  |  |
| --- | --- | --- | --- |
| **Program/projekt/aktivnost** | **Proračun 2023.** | **Promjena** | **Novi plan 2023.** |
| **Program: Javne potrebe u obrazovanju** |  |  |  |
| **Osnovna škola Finida** | **1.900.530** | **511.409** | **2.411.939** |
| Aktivnost: Odgojnoobrazovno, administrativno i tehničko osoblje | 1.433.234 | 198.680 | 1.631.914 |
| Aktivnost: Produženi boravak | 133.650 | 45.600 | 179.250 |
| Aktivnost: Rad s nadarenim učenicima | 1.140 | 100 | 1.240 |
| Aktivnost: Izborni i dodatni programi | 930 | 1.400 | 2.330 |
| Aktivnost: Program izvannastavne aktivnosti | 3.000 | 1.280 | 4.280 |
| Aktivnost: Sufinanciranje učenika za prehranu, izlete i druge programe | 123.690 | 85.175 | 208.865 |
| Aktivnost: Objekti školskih zgrada i šire javne potrebe | 107.616 | 158.360 | 265.976 |
| Aktivnost: Školsko športsko društvo | 4.340 | 1.800 | 6.140 |
| Kapitalni projekt: Nabava opreme – minimalni standard | 12.260 | 16.284 | 28.544 |
| Kapitalni projekt: Adaptacija i sanacija ustanova u OŠ – minimalni standard | 16.820 | -16.820 | 0 |
| Tekući projekt: Prehrana djece u OŠ–Zaklada „Hrvatska za djecu“ | 1.400 | -1.400 | 0 |
| Tekući projekt: Pomoćnici u nastavi – projekt „PUN-a torba zajedništva“ | 25.250 | 20.950 | 46.200 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u obrazovanju, Osnovna škola Finida, usklađuju se rashodi s realizacijom i potrebama, te se sredstva povećavaju, u masi za 26,91%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- aktivnost *Odgojnoobrazovno, administrativno i tehničko osoblje* za 13,86%. Radi usklađivanja planiranih iznosa s iznosima određenim Odlukom Vlade RH i Grada Poreča o kriterijima, mjerilima i načinu financiranja decentraliziranih funkcija osnovnog školstva u 2023. godini sredstva se smanjuju za 1,24%. U ovoj aktivnosti planirana su i sredstva za plaće i ostala materijalna prava radnika koja se financiraju iz proračuna Ministarstva znanosti i obrazovanja, te se povećavaju za 14,48%, radi usklađivanja s propisima kojima se uređuju plaće u javnim službama. U ovoj aktivnosti planiraju se nova sredstva u iznosu od 5.840,00 eura za plaće i ostala materijalna prava za socijalnog pedagoga kojeg će Škola zaposliti od početka nove pedagoške godine, a koji rashodi će se financirati iz gradskog proračuna do dobivanja suglasnosti Ministarstva znanosti i obrazovanja za ovo zapošljavanje i preuzimanja financiranja istih rashoda,

- aktivnost *Produženi boravak* za 34,12 %, zbog povećavanja plaća učiteljica uslijed povećane osnovice za obračun plaća,

*-* aktivnost *Rad s nadarenim učenicima* za 8,77%,

- aktivnost *Izborni i dodatni programi* za 150,54%,

- aktivnost *Program izvannastavne aktivnosti* za 42,67%,

- aktivnost *Sufinanciranje učenika za prehranu, izlete i druge programe* za 68,86%, odnosi se na rashode za prehranu učenika koja se od početka 2. polugodišta oce školske godine financira iz Državnog proračuna,

- aktivnost *Objekti školskih zgrada* za 147,15%, povećani su rashodi za uredski materijal za 107,18%, energiju za 221,50%, materijal i dijelovi za tekuće i investicijsko održavanje za 109,89%, usluge tekućeg i investicijskog održavanja za 98,94%, usluge telefona, pošte i prijevoza za 221,24%, komunalne usluge za 83,19%, računalne usluge za 37,66%, ostale usluge za 32,77%,

- aktivnost *Školsko sportsko društvo* za 41,47%,

- kapitalni projekt *Nabava opreme* za 132,82%,

- tekući projekt*Pomoćnici u nastavi PUN-a torba zajedništva* za 82,97%, odnosi se na povećanje satnice asistentima od 1. siječnja 2023. godine.

Smanjuju se sredstva za:

- za kapitalni projekt *Adaptacija i sanacija ustanove* u cijelom iznosu,

- tekući projekt *Prehrana djece u OŠ-„Zaklada Hrvatska za djecu“* u punom iznosu ili za 100,00 %, jer se od početka 2. polugodišta prehrana učenika financira iz Državnog proračuna.

**UČILIŠTA**

|  |  |  |  |  |  |
| --- | --- | --- | --- | --- | --- |
| **Program/projekt/aktivnost** | **Proračun 2023.** | | **Promjena** | | **Novi plan 2023.** |
| **Program: Javne potrebe u kulturi** |  | |  | |  |
| **Pučko otvoreno učilište** | **1.105.575** | | **-51.478** | | **1.054.097** |
| Aktivnost: Administrativno, tehničko i stručno osoblje -uprava | | 309.840 | | 34.340 | 344.180 |
| Aktivnost: Manifestacije, predstave, izložbe i obrazovanje u kulturi | | 423.911 | | -68.265 | 355.646 |
| Tekući projekt: EU projekt: ERASMUS+EQUALITY | | 5.614 | | -3.764 | 1.850 |
| Tekući projekt: EU projekt: ESF-EDUCOSI.TURIZAM | | 136.157 | | 2.843 | 139.000 |
| Tekući projekt: EU projekt: ERASMUS K1 MOBILNOST | | 16.632 | | -16.632 | 0 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u kulturi, Pučko otvoreno učilište, usklađuju se rashodi s realizacijom i potrebama, te se sredstva smanjuju, u masi za 4,66%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

*-* aktivnost *Administrativno, tehničko i stručno osoblje – Uprava*za 11,08 %ili za 34.340,00 eura, sa 309.840,00 na 344.180,00 eura, radi usklađivanja rashoda po pozicijama s potrebama u poslovanju (povećavaju se rashodi za energiju, intelektualne i osobe usluge, službena putovanja, stručna usavršavanja zaposlenih, računalne usluge, zdravstvene usluge, usluge pošte i telefona, usluge tekućeg i investicijskog održavanja) i

- tekući projekt *EU projekt ESF-EDUCOSI.TURIZAM* za 2,09%. Povećavaju se sredstva pomoći iz državnog proračuna temeljem prijenosa EU sredstava te se vrši preraspodjela rashoda po pozicijama.

Smanjuju se sredstva za:

- aktivnost *Manifestacije, predstave, izložbe i obrazovanje u kulturi* za 16,10%, radi usklađivanja s iznosima odobrenim od strane Turističke zajednice Poreč i drugih proračuna (državnog, županijskog, Općine Vrsar), te se racionaliziraju rashodi,

- tekući projekt *EU projekt ERASMUS+EQUALITY* za 67,05%, radi usklađenja rashoda s tijekom i aktivnostima projekta, te

- tekući projekt *EU projekt ERASMUS K1 MOBILNOST* u cijelom iznosu, odnosno za 100% (16.632,00 eura), jer se projekt neće realizirati.

**MUZEJI**

|  |  |  |  |  |  |
| --- | --- | --- | --- | --- | --- |
| **Program/projekt/aktivnost** | **Proračun 2023.** | | **Promjena** | | **Novi plan 2023.** |
| **Program: Javne potrebe u kulturi** |  | |  | |  |
| **Zavičajni muzej Poreštine Poreč** | **1.554.851** | | **328.262** | | **1.883.113** |
| Aktivnost: Administrativno, tehničko i stručno osoblje | | 264.900 | | 1.010 | 265.910 |
| Aktivnost: Restauracije, izložbe i istraživanja muzejske građe | | 167.991 | | 17.157 | 185.148 |
| Kapitalni projekt: Nabava opreme, knjiga i muzejskih predmeta | | 32.380 | | -2.220 | 30.160 |
| Kapitalni projekt: Obnova Palače Sinčić | | 796.430 | | -33.180 | 763.250 |
| Kapitalni projekt: Obnova zgrada u vlasništvu ZMP-a | | 266.550 | | 144.280 | 410.830 |
| Tekući projekt: Centar za posjetitelje La mula se Parenzo | | 0 | | 25.250 | 25.250 |
| Tekući projekt: Arheološko istraživanje Trga Marafor | | 26.600 | | 175.965 | 202.565 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u kulturi, Zavičajni muzej Poreštine, usklađuju se rashodi s realizacijom i potrebama, te se sredstva povećavaju, u masi za 21,11%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- aktivnost *Administrativno, tehničko i stručno osoblje* za 0,38 %, radi usklađivanja rashoda po pozicijama s potrebama u poslovanju,

- aktivnost *Restauracije, izložbe i istraživanja muzejske građe* za 10,21%. U ovoj aktivnosti vrši se usklađivanje rashoda po planiranim aktivnostima, te se povećavaju sredstva planirana za preventivnu zaštitu, konzervaciju i restauraciju muzejske građe zbog općeg povećanja cijena usluga i materijala nužnih za preventivnu zaštitu građe, za potrebe istraživanja i pripreme stalne izložbe u kući Joakima Rakovca, povremenih izložbi, stručnih i edukativnih programa Muzeja, kao i za organizaciju Međunarodnog znanstvenog skupa IPB. Također se usklađuju prihodi i rashodi za planirane restauracije, izložbe, istraživanja muzejske građe i druge programe sukladno ostvarenim ili neostvarenim prihodima od Ministarstva kulture i medija, Istarske županije i drugih izvora,

- kapitalni projekt *Obnova zgrada u vlasništvu ZMP* za 54,13%. Sredstva su planirana za obnovu Romaničke kuće, kuće Joakima Rakovca i kuće Dva sveca. Povećavaju se zbog povećanih troškova obnove uslijed povećanja cijena materijala i usluga, a planirana je i nabavka opreme za stalni postav kuće Joakima Rakovca, te za

- tekući projekt *Arheološko istraživanje Trga Marafor* za 661,52%. U jesen 2023. planira se nastaviti arheološka ispitivanja u potezu Trg Marafor – Comitium,

Smanjuju se sredstva za:

- kapitalni projekt *Nabava opreme, knjiga i muzejskih predmeta* za 6,86%, zbog nerealiziranih prihoda od Ministarstva kulture i medija, po prijavi na javni poziv za sufinanciranje programa/projekata i za

- kapitalni projekt *Obnova Palače Sinčić* za 4,17%, zbog nerealiziranih prihoda od Ministarstva kulture i medija po prijavi na javni poziv za sufinanciranje programa/projekata,

Planiraju se nova sredstva za tekući projekt *Centar za posjetitelje „La mula de Parenzo*“ u iznosu od 25.250,00 eura. Sredstva su planirana za plaću osobe koja će biti zaposlena u Centru s obzirom da je Muzej preuzeo upravljanje istim, te je predviđeno zapošljavanje jednog djelatnika.

**USTANOVE SOCIJALNE SKRBI**

|  |  |  |  |  |  |
| --- | --- | --- | --- | --- | --- |
| **Program/projekt/aktivnost** | **Proračun 2023.** | | **Promjena** | | **Novi plan 2023.** |
| **Program: Javne potrebe u socijalnoj skrbi** |  | |  | |  |
| **Centar za pružanje usluga u zajednici Zdravi grad Poreč-Parenzo** | **300.050** | | **14.584** | | **314.634** |
| Aktivnost: Projektni ured - stručno, administrativno i tehničko osoblje | | 224.900 | | 16.284 | 241.184 |
| Aktivnost: Programske aktivnosti Centra Zdravi grad | | 75.150 | | -1.700 | 73.450 |

I. Izmjenama i dopunama Proračuna Grada Poreča-Parenzo za 2023. godinu u programu Javne potrebe u kulturi, Centar za pružanje usluga u zajednici Zdravi grad Poreč-Parenzo, usklađuju se rashodi s realizacijom i potrebama, te se sredstva povećavaju, u masi za 4,86%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za aktivnost *Projektni ured – stručno, administrativno i tehničko osoblje* za 7,24%. Povećavaju se sredstva za plaće zbog povećanja osnovice za obračun plaća od početka 2023. godine, a usklađuju se i drugi rashodi po pozicijama s potrebama u poslovanju (povećavaju se sredstva za službena putovanja, stručna usavršavanja zaposlenika, usluge promidžbe i informiranja, premije osiguranja i reprezentaciju).

Smanjuju se sredstva za aktivnost *Programske aktivnosti* Centra za 2,26. Izvršena je preraspodjela rashoda poslovanja u skladu s realizacijom i potrebama. Ujedno se usklađuju prihodi i rashodi za planirane aktivnosti sukladno ostvarenim ili neostvarenim prihodima iz drugih izvora (gradskih i općinskih proračuna, vlastiti prihodi).

**4. UPRAVNI ODJEL ZA GOSPODARSTVO I EU FONDOVE**

U Upravnom odjelu za gospodarstvo i EU fondove planirana sredstva povećavaju se za 382.110 eura, odnosno za 50% i predlažu u visini od 1.140.620 eura. U nastavku se obrazlažu isključivo promjene ili novi programi/tekući i kapitalni projekti/aktivnosti.

***GLAVA O4 UPRAVNI ODJEL ZA GOSPODARSTVO I EU FONDOVE***

|  |  |  |  |
| --- | --- | --- | --- |
| **PROGRAM/PROJEKT/AKTIVNOST** | **PLAN ZA 2023.** | **PROMJENA** | **NOVI PLAN 2023.** |
| **Program: Javna uprava i administracija** | **201.440,00** | **15.000,00** | **216.440,00** |
| Aktivnost: Priprema projekata iz EU fondova | 4.000,00 | 15.000,00 | 19.000,00 |
| **Program: Jačanje gospodarstva** | **166.500,00** | **56.390,00** | **222.890,00** |
| Aktivnost: Subvencije kamata za poduzetničke zajmove | 26.610,00 | 6.390,00 | 33.000,00 |
| Aktivnost: Poticanje razvoja poduzetništva | 39.820,00 | 50.000,00 | 89.820,00 |
| **Program: Potpora poljoprivredi** | **48.470,00** | **520,00** | **48.990,00** |
| Aktivnost: Sufinanciranje rada udruga u poljoprivredi | 35.000,00 | - 2.480,00 | 32.520,00 |
| Aktivnost: Ostale potrebe u poljoprivredi | 1.500,00 | 3.000,00 | 4.500,00 |
| **Program: Upravljanje imovinom** | **342.100,00** | **310.200,00** | **652.300,00** |
| Aktivnost: Održavanje stambeno-poslovnih prostora | 130.000,00 | 30.000,00 | 160.000,00 |
| Aktivnost: Materijalni rashodi vezani za poslovne prostore | 45.700,00 | 25.000,00 | 70.700,00 |
| Aktivnost: Održavanje zajedničkih dijelova zgrada - pričuva | 55.000,00 | 125.000,00 | 180.000,00 |
| Aktivnost: Program raspolaganja poljoprivrednog zemljišta u vl. države | 47.300,00 | 200,00 | 47.500,00 |
| Aktivnost: Uklanjanje otpada odbačenog u okoliš na poljoprivrednim površinama | 0,00 | 130.000,00 | 130.000,00 |

**PROGRAM: JAVNA UPRAVA I ADMINISTRACIJA**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Priprema projekata iz EU fondova* odnosi se na sredstva za angažiranje stručnjaka u specifičnim područjima prilikom prijava na nacionalne i EU natječaje. Također povećanje se predlaže radi većeg broja najavljenih natječaja u kratkom vremenu gdje nije realno moguće prijaviti (ili provesti) projekte s vlastitim ljudskim kapacitetima.

**PROGRAM: JAČANJE GOSPODARSTVA**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Subvencije kamata za poduzetničke zajmove* odnosi se na odobrenje novih poduzetničkih kredita u okviru Programa kreditiranja poduzetnika „Poduzetnik- ISTARSKA ŽUPANIJA 2020.“.

Aktivnost *Poticanje razvoja poduzetništva* povećava se radi sufinanciranja nabavke urbane opreme poduzetnicima koji posluju u starogradskoj jezgri grada Poreča-Parenzo i koji su se dužni uskladiti sa Odlukom o urbanoj opremi starogradske jezgre Grada Poreča-Parenzo (˝Službeni glasnik Grada Poreča-Parenzo˝ broj 10/20).

**PROGRAM: POTPORA POLJOPRIVREDI**

**OBRAZLOŽENJE AKTIVNOSTI/PROJEKATA:**

Smanjenje sredstava u Aktivnosti *Sufinanciranje rada udruga u poljoprivredi* odnosi se na usklađenje s ugovorenim iznosima s udrugama za sufinanciranje njihovog rada u 2023. godini.

Povećanje sredstava u Aktivnosti *Ostale potrebe u poljoprivredi* planira se zbog mogućih novih potreba u području poljoprivrede.

**PROGRAM: UPRAVLJANJE IMOVINOM**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Održavanje stambeno-poslovnih prostora* odnosi se na dodatne potrebe za održavanjem prostora u vlasništvu Grada uslijed mogućih vremenskih nevremena.

Aktivnost *Materijalni rashodi vezani za poslovne prostore* povećava se radi mogućih dodatnih troškova uslijed najave poskupljenja energenata.

Povećanje sredstava u Aktivnosti *Održavanje zajedničkih dijelova zgrada – pričuva* odnosi se na planirane radove na objektu na adresi Nikole Tesle 1 (Apoteka) putem upravitelja zgrade STAN d.o.o (hitna sanacija krova).

Aktivnost *Program raspolaganja poljoprivrednog zemljišta u vl. države* povećava se radi usklađenja s troškovima i prihodima u okviru raspolaganja poljoprivrednim zemljištem u vlasništvu Republike Hrvatske.

Planiranje sredstava u novoj Aktivnosti *Uklanjanje otpada odbačenog u okoliš na poljoprivrednim površinama* odnosi se na troškove radi stalnog nastajanja ilegalnih deponija na poljoprivrednom zemljištu.

1. **UPRAVNI ODJEL ZA KOMUNALNI SUSTAV**

U Upravnom odjelu za komunalni sustav planirana sredstva povećavaju se za 1.708.550 eura, odnosno za 14% i predlažu u visini od 13.786.250 eura. U nastavku se obrazlažu isključivo promjene ili novi programi/tekući i kapitalni projekti/aktivnosti.

|  |  |  |  |  |
| --- | --- | --- | --- | --- |
| **R. Br.** | **Naziv programa** | **Proračun**  **2023.** | **Promjena** | **Novi plan** |
| 1. | 1001 - Javna uprava i administracija | 883.000,00 | 10.350,00 | 893.350,00 |
| 2. | 1035 - Održavanje komunalne infrastrukture | 3.093.400,00 | 323.600,00 | 3.417.000,00 |
| 3. | 1036 - Građenje komunalne infrastrukture | 6.664.200,00 | 1.374.600,00 | 8.038.800,00 |
| 4. | 1004 - Ostala infrastruktura | 1.437.100,00 | 0,00 | 1.437.100,00 |
| **UKUPNO:** | | **12.077.700,00** | **1.708.550,00** | **13.786.250,00** |

|  |
| --- |
| 1. ***PROGRAM 1001 - JAVNA UPRAVA I ADMINISTRACIJA*** |

Pregled financijskih sredstava po aktivnostima unutar programa:

|  |  |  |  |  |
| --- | --- | --- | --- | --- |
| **R. Br.** | **Aktivnost** | **Proračun**  **2023.** | **Promjena** | **Novi plan** |
| 1. | Aktivnost A100001 Administrativno, tehničko i stručno osoblje | 685.400,00 | -10.000,00 | 675.400,00 |
| 2. | Aktivnost A100011 Upravno administrativni poslovi Odsjeka za komunalni sustav | 7.300,00 | 10.000,00 | 17.300,00 |
| 3. | Aktivnost A100012 Osnovna djelatnost komunalnog i prometnog redarstva | 17.000,00 | 10.350,00 | 27.350,00 |
| 4. | Aktivnost A100013 Nadzor prometa u mirovanju | 28.000,00 | 0,00 | 28.000,00 |
| 5. | Aktivnost A100018 Nadzor javnih površina | 66.500,00 | 0,00 | 66.500,00 |
|  | **Ukupno:** | **883.000,00** | **10.350,00** | **893.350,00** |

Obrazloženje promjena:

I. Izmjenama i dopunama Proračuna Grada Poreča-Parenzo za 2023. godinu u Programu 1001 - Javna uprava i administracija izvršeno je usklađivanje s realizacijom i planiranim rashodima do kraja godine. Sredstva za realizaciju programa povećavaju se za 10.350,00 EUR.

Za aktivnost A100001 - Administrativno, tehničko i stručno osoblje, planira se smanjenje sredstava za materijalne rashode u iznosu od 10.000,00 EUR.

Za aktivnost A100011 - Upravno administrativni poslovi Odsjeka za komunalni sustav planira se povećanje sredstava za materijalne rashode u iznosu od 10.000,00 EUR.

Za aktivnost A100012 - Osnovna djelatnost komunalnog i prometnog redarstva, planira se povećanje u iznosu od 10.350,00 EUR za materijalne rashode.

|  |
| --- |
| 1. ***PROGRAM 1035 - ODRŽAVANJE KOMUNALNE INFRASTRUKTURE*** |

Pregled financijskih sredstava po aktivnostima unutar programa:

|  |  |  |  |  |
| --- | --- | --- | --- | --- |
| **R. Br.** | **Aktivnost** | **Proračun**  **2023.** | **Promjena** | **Novi plan** |
| 1. | Aktivnost A100101 Redovno održavanje cesta, nogostupa i puteva | 66.400,00 | 0,00 | 66.400,00 |
| 2. | Aktivnost A100102 Pojačano održavanje cesta, nogostupa i puteva | 43.200,00 | 0,00 | 43.200,00 |
| 3. | Aktivnost A100103 Sječa uz ceste i prometnice | 53.100,00 | 0,00 | 53.100,00 |
| 4. | Aktivnost A100104 Održavanje vodoravne i vertikalne signalizacije | 146.200,00 | 0,00 | 146.200,00 |
| 5. | Aktivnost A100105 Održavanje makadamskih cesta i pristupnih puteva | 75.100,00 | 0,00 | 75.100,00 |
| 6. | Aktivnost A100106 Postavljanje stupića i čunjeva | 7.300,00 | 0,00 | 7.300,00 |
| 7. | Aktivnost A100201 Čišćenje priobalja i održavanje gradskih plaža | 89.700,00 | 0,00 | 89.700,00 |
| 8. | Aktivnost A100202 Uređenje gradskih plaža frezanjem | 6.700,00 | -6.700,00 | 0,00 |
| 9. | Aktivnost A100301 Redovno održavanje oborinske kanalizacije | 39.900,00 | 0,00 | 39.900,00 |
| 10. | Aktivnost A100302 Održavanje oborinske kanalizacije na više lokacija | 46.500,00 | 0,00 | 46.500,00 |
| 11. | Aktivnost A100401 Redovno održavanje zelenih površina i parkova | 683.700,00 | 0,00 | 683.700,00 |
| 12. | Aktivnost A100402 Pojačano održavanje zelenih površina i parkova | 168.000,00 | 0,00 | 168.000,00 |
| 13. | Aktivnost A100403 Održavanje i opremanje urbane opreme | 29.200,00 | 0,00 | 29.200,00 |
| 14. | Aktivnost A100404 Zalijevanje trajnica i stablašica | 29.200,00 | 0,00 | 29.200,00 |
| 15. | Aktivnost A100405 Uređenje i opremanje novih zelenih površina | 13.300,00 | 0,00 | 13.300,00 |
| 16. | Aktivnost A100406 Održavanje javnih površina, opreme i igrališta | 113.000,00 | 0,00 | 113.000,00 |
| 17. | Aktivnost A100407 Zaštita bilja | 39.900,00 | 0,00 | 39.900,00 |
| 18. | Aktivnost A100408 Pošumljavanje na području Poreča | 13.300,00 | 0,00 | 13.300,00 |
| 19. | Aktivnost A100409 Održavanje rekreacijskih objekata | 39.900,00 | 0,00 | 39.900,00 |
| 20. | Aktivnost A100501 Održavanje autobusnih čekaonica | 6.700,00 | 0,00 | 6.700,00 |
| 21. | Aktivnost A100601 Redovito održavanje čistoće i pometanje ulica | 598.200,00 | 51.800,00 | 650.000,00 |
| 22. | Aktivnost A100602 Zaštita i očuvanje okoliša | 38.900,00 | 0,00 | 38.900,00 |
| 23. | Aktivnost A100701 Utrošak javne rasvjete | 383.700,00 | 246.450,00 | 630.150,00 |
| 24. | Aktivnost A100702 Održavanje javne rasvjete | 209.200,00 | 0,00 | 209.200,00 |
| 25. | Aktivnost A100703 Održavanje semafora i svjetleće signalizacije | 13.300,00 | 0,00 | 13.300,00 |
| 26. | Aktivnost A100704 Utrošak energije za javne površine, opremu i igrališta | 40.000,00 | 32.050,00 | 72.050,00 |
| 27. | Aktivnost A100705 Energetski pregled javne rasvjete | 13.300,00 | 0,00 | 13.300,00 |
| 28. | Aktivnost A100801 Dekoracija grada | 66.500,00 | 0,00 | 66.500,00 |
| 29. | Aktivnost A100901 Elektroenergetika za štandove i ostale potrebe | 20.000,00 | 0,00 | 20.000,00 |
|  | **Ukupno:** | **3.093.400,00** | **323.600,00** | **3.417.000,00** |

Obrazloženje promjena:

I. Izmjenama i dopunama Proračuna Grada Poreča-Parenzo za 2023. godinu u Programu 1035 - Održavanje komunalne infrastrukture izvršeno je usklađivanje s realizacijom i planiranim rashodima do kraja godine. Sredstva za realizaciju programa povećavaju se za 323.600,00 EUR.

Za Aktivnost A100202 - Održavanja gradskih plaža frezanjem, planira se smanjenje predviđenih sredstava za 6.700,00 EUR. Praćenje stanja na plažama pokazuje da za ovu godinu nije potrebno planirati radove usitnjavanja kamenog materijala.

Za Aktivnost A100601 - Redovito održavanje čistoće i pometanje ulica, predviđa se povećanje u iznosu od 51.800,00 EUR, a koje se odnosi na uklanjanje, odvoz i zbrinjavanje glomaznog otpada koji je nepropisno odbačen na javne površine.

Za Aktivnost A 100701 - Utrošak javne rasvjete, planira se povećanje u iznosu od 246.450,00 EUR za podmirenje utroška električne energije za javnu rasvjetu javnih prostora i cesta, zbog povećanja cijene električne energije na tržištu.

Za Aktivnost A 100704 - Utrošak energije za javne površine, opremu i igrališta, planira se povećanje u iznosu od 32.050,00 EUR za podmirenje utroška električne energije za sportska igrališta i prateće prostore, uslijed povećanja cijene električne energije na tržištu.

|  |
| --- |
| 1. ***PROGRAM 1036 - GRAĐENJE KOMUNALNE INFRSTRUKTURE*** |

Pregled financijskih sredstava po kapitalnim projektima unutar programa:

|  |  |  |  |  |
| --- | --- | --- | --- | --- |
| **R. br.** | **Aktivnost** | **Proračun**  **2023.** | **Promjena** | **Novi plan** |
| 1. | Kapitalni projekt K101001 Rekonstrukcija cesta, nogostupa i puteva | 573.000,00 | 241.000,00 | 814.000,00 |
| 2. | Kapitalni projekt K101002 Imovinsko-pravni odnosi vezani za izgradnju cesta i javno prometnih površina | 160.000,00 | 0,00 | 160.000,00 |
| 3. | Kapitalni projekt K101003 Izgradnja infrastrukture i prometnica zone Finida sjever | 27.000,00 | 10.000,00 | 37.000,00 |
| 4. | Kapitalni projekt K101004 Izgradnja infrastrukture i prometnica zone Srednji Špadići | 27.000,00 | 0,00 | 27.000,00 |
| 5. | Kapitalni projekt K101006 Infrastruktura Servisne zone III | 1.200.000,00 | 0,00 | 1.200.000,00 |
| 6. | Kapitalni projekt K101007 Raskrižje Vlašića - Vrsarska | 13.300,00 | 0,00 | 13.300,00 |
| 7. | Kapitalni projekt K101008 Infrastruktura zone Saladinka | 133.500,00 | 3.500,00 | 137.000,00 |
| 8. | Kapitalni projekt K101009 Prometnica Gornji Špadići - škola Finida | 40.000,00 | 0,00 | 40.000,00 |
| 9. | Kapitalni projekt K101011 Infrastruktura zone UPU Špadići | 133.000,00 | 0,00 | 133.000,00 |
| 10. | Kapitalni projekt K101012 Infrastruktura zone Buići Žbandaj | 146.500,00 | 170.000,00 | 316.500,00 |
| 11. | Kapitalni projekt K101013 Izgradnja infrastrukture i prometnica zone Čimižin | 66.500,00 | -66.500,00 | 0,00 |
| 12. | Kapitalni projekt K101014 Kružno raskrižje I.L.Ribara - Somogy | 27.000,00 | 0,00 | 27.000,00 |
| 13. | Kapitalni projekt K101016 Prometnica Bašarinka - Kukci | 146.000,00 | 0,00 | 146.000,00 |
| 14. | Kapitalni projekt K101018 Obilaznica Starog Červara | 6.700,00 | 0,00 | 6.700,00 |
| 15. | Kapitalni projekt K101019 Izgradnja prometnice UPU Vergotini | 46.500,00 | 100.000,00 | 146.500,00 |
| 16. | Kapitalni projekt K101020 Oborinska odvodnja naselja Špadići | 13.500,00 | 0,00 | 13.500,00 |
| 17. | Kapitalni projekt K101021 Oborinska kanalizacija na više lokacija | 66.500,00 | 0,00 | 66.500,00 |
| 18. | Kapitalni projekt K101022 Oborinska odvodnja Mate Vlašića | 6.700,00 | 0,00 | 6.700,00 |
| 19. | Kapitalni projekt K101023 Oborinska kanalizacija Finida | 133.000,00 | 0,00 | 133.000,00 |
| 20. | Kapitalni projekt K101024 Oborinska odvodnja naselja Dračevac | 252.500,00 | 0,00 | 252.500,00 |
| 21. | Kapitalni projekt K101025 Izrada projekata za komunalnu infrastrukturu | 53.200,00 | 0,00 | 53.200,00 |
| 22. | Kapitalni projekt K101026 Geodetski radovi za komunalnu infrastrukturu | 33.500,00 | 0,00 | 33.500,00 |
| 23. | Kapitalni projekt K101027 Projekt razvoja infrastrukture širokopojasnog pristupa | 12.000,00 | 0,00 | 12.000,00 |
| 24. | Kapitalni projekt K101028 Evidentiranje nerazvrstanih cesta | 26.600,00 | 0,00 | 26.600,00 |
| 25. | Kapitalni projekt K101029 Izrada evidencija komunalne infrastrukture | 16.600,00 | 0,00 | 16.600,00 |
| 26. | Kapitalni projekt K101030 Zaštitna ograda u ulici Nikole Tesle | 265.500,00 | -265.500,00 | 0,00 |
| 27. | Kapitalni projekt K101031 Rekonstrukcija D302 - ulaz Varvari | 27.000,00 | 0,00 | 27.000,00 |
| 28. | Kapitalni projekt K101032 Rekonstrukcija ceste Radmani - Dračevac | 0,00 | 85.000,00 | 85.000,00 |
| 29. | Kapitalni projekt K101033 Kružno raskrižje Mauro Gioseffi | 0,00 | 270.000,00 | 270.000,00 |
| 30. | Kapitalni projekt K101034 Rasktižje Centar V | 0,00 | 50.000,00 | 50.000,00 |
| 31. | Kapitalni projekt K102001 Pješačko biciklističke staze | 66.500,00 | 0,00 | 66.500,00 |
| 32. | Kapitalni projekt K102002 Rekonstrukcija Trga Marafor | 133.000,00 | 0,00 | 133.000,00 |
| 33. | Kapitalni projekt K102003 Rekonstrukcija Pučkog trga u Červar Portu | 240.000,00 | 0,00 | 240.000,00 |
| 34. | Kapitalni projekt K102004 Rekonstrukcija Trga sidro u Červar Portu | 66.500,00 | 18.500,00 | 85.000,00 |
| 35. | Kapitalni projekt K102005 Pješačko biciklistička staza Nova Vas - Kukci | 996.500,00 | 0,00 | 996.500,00 |
| 36. | Kapitalni projekt K102006 Uređenje Trga Mate Balota | 6.700,00 | 6.300,00 | 13.000,00 |
| 37. | Kapitalni projekt K102007 Pješačko biciklistička staza Bašarinka - Veli Maj | 6.700,00 | 13.300,00 | 20.000,00 |
| 38. | Kapitalni projekt K102008 Pješačko biciklistička staza Žbandaj - Radmani | 160.000,00 | 0,00 | 160.000,00 |
| 39. | Kapitalni projekt K102009 Pješačko biciklistička staza Mornarica | 13.500,00 | 0,00 | 13.500,00 |
| 40. | Kapitalni projekt K102101 Uređenje gradskih plaža | 66.500,00 | 0,00 | 66.500,00 |
| 41. | Kapitalni projekt K103001 Parkiralište u ulici Baldini | 27.000,00 | 113.000,00 | 140.000,00 |
| 42. | Kapitalni projekt K103002 Parkiralište u ulici Bruno Valenti | 335.000,00 | 115.000,00 | 450.000,00 |
| 43. | Kapitalni projekt K104001 Nabava igrala za dječja igrališta | 17.000,00 | 0,00 | 17.000,00 |
| 44. | Kapitalni projekt K104002 Uređenja po naselju - komunalne akcije | 100.000,00 | 0,00 | 100.000,00 |
| 45. | Kapitalni projekt K104004 Teretane na otvorenom | 20.000,00 | 0,00 | 20.000,00 |
| 46. | Kapitalni projekt K104005 Izgradnja sportskog igrališta St. Vergotini | 6.700,00 | 0,00 | 6.700,00 |
| 47. | Kapitalni projekt K105001 Izgradnja javne rasvjete | 160.000,00 | 235.000,00 | 395.000,00 |
| 48. | Kapitalni projekt K105002 Rekonstrukcija javne rasvjete Červar Porat | 40.000,00 | 26.000,00 | 66.000,00 |
| 49. | Kapitalni projekt K105003 Modernizacija javne rasvjete | 550.000,00 | 0,00 | 550.000,00 |
| 50. | Kapitalni projekt K105004 Rekonstrukcija javne rasvjete Obala dr. Ante Šonje | 0,00 | 250.000,00 | 250.000,00 |
|  | **Ukupno:** | **6.664.200,00** | **1.374.600,00** | **8.038.800,00** |

Obrazloženje promjena:

I. Izmjenama i dopunama Proračuna Grada Poreča-Parenzo za 2023. godinu u Programu 1036 - Građenje komunalne infrastrukture izvršeno je usklađivanje s realizacijom i planiranim rashodima do kraja godine. Sredstva za realizaciju programa povećavaju se za 1.374.600,00 EUR.

Za realizaciju Kapitalnog projekta K101001 - Rekonstrukcija cesta, nogostupa i puteva planira se povećanje sredstava u iznosu od 241.000,00 EUR, a koje se odnosi na asfaltiranje cesta i puteva na području mjesnih odbora unutar naselja Poreč te mjesnog odbora Nova Vas.

Za realizaciju Kapitalnog projekta K101003 - Izgradnja infrastrukture i prometnica zone Finida sjever planira se povećanje u iznosu od 10.000,00 EUR, a koje se odnosi na izmjenu i dopunu projektne dokumentacije za ishođenje građevinske dozvole za II, III. i IV. fazu prometnica i infrastrukture.

Za realizaciju Kapitalnog projekta K101008 - Infrastruktura zone Saladinka planira se povećanje u iznosu u iznosu od 3.500,00 EUR, za usklađenje potrebnog iznosa.

Za realizaciju Kapitalnog projekta K101012 - Infrastruktura zone Buići Žbandaj predlaže se povećanje u iznosu od 170.000,00 EUR, a koje se odnosi na izgradnju prometnice i infrastrukture za jugoistočni dio zone.

Za realizaciju Kapitalnog projekta K101013 - Izgradnja infrastrukture i prometnica zone Čimižin planira se smanjenje u iznosu od 66.500,00 EUR, zbog dugotrajnog postupka rješavanja imovinsko pravnih odnosa za IV. fazu. Kada postupci budu dovršeni predložiti će se ponovno planiranje sredstava za tu namjenu.

Za realizaciju Kapitalnog projekta K101019 - Izgradnja prometnice UPU Vergotini planira se povećanje sredstava u iznosu od 100.000,00 EUR. Povećanje se odnosi na izradu projektne dokumentacije i rješavanje imovinsko pravnih odnosa.

Za realizaciju Kapitalnog projekta K101030 - Zaštitna ograda u ulici Nikole Tesle predlaže se smanjenje u iznosu od -265.500,00 EUR, budući su nastupile nove okolnosti i potrebe, pa će se realizacija ovog kapitalnog projekta planirati u budućem razdoblju.

Za realizaciju Kapitalnog projekta K101032 - Rekonstrukcija ceste Radmani – Dračevac planira se novi kapitalni projekt u iznosu od 85.000,00 EUR, a odnosi se na sufinanciranje radova rekonstrukcije lokalne ceste.

Za realizaciju Kapitalnog projekta K101033 - Kružno raskrižje Mauro Gioseffi planira se novi kapitalni projekt u iznosu od 270.000,00 EUR, a predviđa radove izgradnje i uređenja novog kružnog raskrižja ulica M. Gioseffi, T. Ujevića i I. Andrića.

Za realizaciju Kapitalnog projekta K101034 - Raskrižje Centar V planira se novi kapitalni projekt u iznosu od 50.000,00 EUR, kojim se omogućuje izgradnja novog raskrižja i spajanje dijelova Partizanske ulice.

Za realizaciju kapitalnog projekta K102004 - Rekonstrukcija Trga sidro u Červar Portu planira se povećanje iznosa za 18.500,00 EUR, a odnosi se na sredstav potrebna za kompletnu rekonstrukciju partera, javne rasvjete i oborinske odvodnje.

Za realizaciju Kapitalnog projekta K102006 - Uređenje Trga Mate Balota planiraju se dodatna sredstva u iznosu od 6.300,00 EUR, za izradu glavnog projekta.

Za realizaciju Kapitalnog projekta K102007 - Pješačko biciklistička staza Bašarinka - Veli Maj planira se povećanje sredstava u iznosu od 13.300,00 EUR, za izradu projektne dokumentacije.

Za realizaciju Kapitalnog projekta K103001 - Parkiralište u ulici Baldini planira se povećanje u iznosu od 113.000,00 EUR, a koje se odnosi na usklađenje iznosa potrebnog za izgradnju parkirališta i pristupne prometnice.

Za realizaciju Kapitalnog projekta K103002 - Parkiralište u ulici Bruno Valenti planira se povećanje u iznosu od 115.000,00 EUR, a koje se odnosi na usklađenje iznosa potrebnog za izgradnju parkirališta i pristupne prometnice.

Za realizaciju Kapitalnog projekta K105001 - Izgradnja javne rasvjete lanira se povećanje u iznosu od 235.000,00 EUR. Povećanje se odnosi na potrebe izgradnje, rekonstrukcije i dogradnje sustava javne rasvjete na području mjesnih odbora: unutar naselja Poreč, Baderna, Žbandaj, Fuškulin, Nova Vas i Varvari.

Za realizaciju Kapitalnog projekta K105002 - Rekonstrukcija javne rasvjete Červar Porat planira se povećanje sredstava u iznosu od 26.000,00 EUR radi rekonstrukcije javne rasvjete pristupne ceste.

Za realizaciju Kapitalnog projekta K105004 - Rekonstrukcija javne rasvjete Obala dr. Ante Šonje planira se novi kapitalni projekt u iznosu od 250.000,00 EUR, a odnosi se na sredstva potrebna za zamjenu dotrajalih stupova i rasvjetnih tijela novima.

**6. UPRAVNI ODJEL ZA PROSTORNO PLANIRANJE I ZAŠTITU**

**OKOLIŠA**

U Upravnom odjelu za prostorno planiranje i zaštitu okoliša planirana sredstva povećavaju se za 253.398 eura, odnosno za 13% i predlažu u visini od 2.146.678 eura. U nastavku se obrazlažu isključivo promjene ili novi programi/tekući i kapitalni projekti/aktivnosti

**PROGRAM 1039 ZAŠTITA OKOLIŠA**

|  |  |  |  |  |
| --- | --- | --- | --- | --- |
| **Aktivnost/projekt** | | **Proračun 2023.** | **Promjena** | **Novi Plan 2023.** |
| A100001 | Ekološke usluge – analiza mora | 4.000 | - | 4.000 |
| A100002 | Čišćenje podmorja | 4.000 | - | 4.000 |
| A100007 | Moj Poreč bez azbesta | 13.400 | - | 13.400 |
| T100002 | EU projekt SCCALE 203050 | 11.500 | 5.300 | 16.800 |
| T100003 | EU projekt SUMATRA | 0 | 21.128 | 21.128 |
| T100004 | EU projekt BALKAN SOLAR ROOFS | 58.600 | 9.600 | 68.200 |
| T100004 | EU projekt SEET | 22.980 | 77.370 | 100.350 |
| **UKUPNO** | | **114.480** | **113.398** | **227.878** |

**Obrazloženje projekta :**

Za EU projekte - SCCALE 203050, SUMATRA, BALKAN SOLAR ROOFS i SEET predlaže se povećanje planiranih sredstava radi izmjena u dinamici provedbe, odnosno zbog ubrzanja provedbe projektnih aktivnosti u ovoj godini.

**PROGRAM 1041 ZAŠTITA KULTURNE BAŠTINE**

|  |  |  |  |  |
| --- | --- | --- | --- | --- |
| **Aktivnost/projekt** | | **Proračun 2023.** | **Promjena** | **Novi Plan 2023.** |
| A100001 | Zaštita spomenika kulture sakralnih objekata | 13.300 | - | 13.300 |
| A100002 | Održavanje kompleksa Eufrazijeva bazilika | 2.660 | - | 2.660 |
| A100003 | Obnova kulturnih dobara | 53.240 | - | 53.240 |
| K100004 | Rekonstrukcija sjeveroistočne kule | 13.300 | - | 13.300 |
| K100006 | Rekonstrukcija Palače Becich | 0 | 140.000 | 140.000 |
| **UKUPNO** | | **82.500** | **140.000** | **222.500** |

U Programu - **Zaštita kulturne baštine** dodaje se novi kapitalni projekt K100006 Rekonstrukcija palače Becich, kroz koji se osiguravaju sredstva za nabavu građevinske skele i zaštitnog platna, te manje građevinske radove.